hotchpotch/miracl-hf-unified huggingface dataset:
ตาที่สาม
ตามความเชื่อในรหัสยลัทธิและคุยหลัทธิ ตาที่สาม ไม่ใช่ตาเนื้อ แต่เป็นตาภายในที่ทำให้เห็นสิ่งเหนือปกติวิสัย แสดงถึงการรับรู้ระดับสูงในทางจิตวิญญาณ และเป็นสัญลักษณ์ของการรู้แจ้ง รวมถึงการหยั่งรู้พิเศษ เช่น การเห็นนิมิต ตาทิพย์ รู้เหตุการณ์ต่าง ๆ ล่วงหน้า เป็นต้น
ในศาสนาฮินดูถือว่า อาชญาจักระ (आज्ञा चक्र) คือตาที่สาม เป็นจักระแห่งจิต คือดวงตาแห่งพุทธิปัญญา มนุษย์มองเห็นสิ่งต่าง ๆ ได้ในความฝันก็โดยอาศัยอาชญาจักระนี้ และพลังงานทางจิตวิญญาณจากสิ่งแวดล้อมจะเข้ามาในร่างกายผ่านจักระนี้ด้วย
อาชญาจักระยังเป็นจุดบรรจบของนาฑิทั้งสามก่อนจะไหลขึ้นสู่สหัสราระซึ่งเป็นจักระสูงสุด ผู้ปฏิบัติโดยเพ่งที่จักระนี้จะสามารถพ้นจากทวิภาวะได้
ลัทธิอนุตตรธรรมเรียกตำแหน่งตาที่สามว่าจุดญาณทวาร () เชื่อว่าวิญญาณจะเข้าออกร่างกายผ่านทางประตูนี้ และเป็นทางเดียวที่วิญญาณจะใช้ผ่านเพื่อกลับคืนสู่สวรรค์ซึ่งถือเป็นบ้านเกิดของวิญญาณทุกดวง ลัทธินี้ยังเชื่อว่าตำแหน่งจุดญาณทวารถูกปิดเป็นความลับสวรรค์มาแต่โบราณ แม้แต่ผีสางเทวดาก็ไม่รู้ แต่อริยชนผู้บรรลุแล้วในอดีตได้แสดงเป็นปริศนาไว้ในคัมภีร์ต่าง ๆ
ลัทธิอนุตตรธรรมเชื่อว่าเฉพาะผู้ได้รับอาณัติแห่งสวรรค์จากพระแม่องค์ธรรมเท่านั้นที่จะเปิดจุดญาณทวารได้ การเจิมเปิดจุดญาณทวารจะกระทำในพิธีถ่ายทอดเบิกธรรม ( "ปั้นเต้าหลี่เจี๋ย") ซึ่งดำเนินพิธีเป็นความลับ ไม่เปิดเผยให้คนนอกรับรู้ ผู้ที่รู้แล้วห้ามนำไปบอกต่อ เพราะเชื่อว่าจะถูกสิ่งศักดิ์สิทธิ์ลงโทษ
หลี่ อี้เฟิง
หลี่ อี้เฟิง (; ชื่อภาษาอังกฤษ: Li YiFeng) เป็นนักร้องและนักแสดงชาวจีนที่มีชื่อเสียงมากคนหนึ่ง โดดเด่นจากบท ไป๋หลี่ถูซู เรื่องมหัศจรรย์กระบี่เจ้าพิภพทางช่อง 1 เวิร์คพอยท์ทีวี และได้รับเลือกให้รับบท อู๋เสีย ในซีรีส์เรื่อง The Lost Tomb หรือบันทึกจอมโจรแห่งสุสาน ซึ่งดัดแปลงมาจากนิยายขายดีของนักเขียนชื่อดัง หนานไพ่ซานซู
หลี่อี้เฟิง เกิดวันที่ 4 พฤษภาคม พ.ศ. 2530 ที่เมืองเฉิงตู มณฑลเสฉวน สาธารณรัฐประชาชนจีน จบการศึกษาจาก Sichuan Normal University ด้านโทรทัศน์และภาพยนตร์ เข้าสู่วงการด้วยการประกวด My Hero ในปี 2007 ถึงแม้จะได้เพียงอันดับ 8 แต่เขาก็ได้ออกอัลบั้ม 2 ชุด Mr.Child (2009) และ That Song (2010)
ในปี 2014 หลังจากซีรีส์ Gu Jian Qi Tan หรือมหัศจรรย์กระบี่เจ้าพิภพออกอากาศในเดือนกรกฎาคม ทำให้ซีรีส์มีผู้เข้าชมออนไลน์รวมกันมากกว่า 9 พันล้านวิว ซีรีส์ประสบความสำเร็จอย่างสูง ทำให้หลี่อี้เฟิงเป็นที่รู้จักในวงกว้างมากขึ้น จนติดอันดับ Vlinkage เว็บจัดอันดับเรตติ้งยอดนิยม อันดับ 1 ติดต่อกัน 78 วัน ทำสถิติสูงสุด 9.8213 และยังติดอันดับการค้นหามากที่สุดติดต่อกัน 100 วันของเซิร์จเอนจิน Baidu นอกจากนั้นเขายังได้รับรางวัลในงานเทศกาลละครของจีน(国剧盛典)ประจำปี 2014 โดยหลี่อี้เฟิงได้รับรางวัลในสองสาขา คือ รางวัลนักแสดงชายยอดนิยมของแผ่นดินใหญ่และรางวัลนักแสดงทรงอิทธิพลในวงการโฆษณา
ในปี 2015 หลี่อี้เฟิงถูกจัดอยู่ใน Top 10 คนดังที่ทรงอิทธิพลในวงการบันเทิงจีนโดยนิตยสาร Forbes China ในลำดับที่ 9 และ Men of the year 2015 by GQ China สาขาบุคคลบันเทิง
สายชายฝั่งทะเลตะวันตก (ประเทศมาเลเซีย)
สายชายฝั่งทะเลตะวันตก () เป็นสายรถไฟในประเทศมาเลเซีย ดำเนินการโดยเกอเรตาปีตานะฮ์เมอลายู (เคทีเอ็ม) เริ่มต้นจากสถานีรถไฟปาดังเบซาร์ ตำบลปาดังเบซาร์ บนพรมแดนไทย–มาเลเซีย รัฐปะลิส ไปสิ้นสุดปลายทางที่จุดผ่านรถไฟวุดแลนด์ ประเทศสิงคโปร์ ส่วนชื่อ "สายชายฝั่งทะเลตะวันตก" ได้มากจากการที่ทางรถไฟตัดผ่านรัฐต่าง ๆ ริมชายฝั่งทะเลตะวันตกของมาเลเซีย สถานีรถไฟหลักที่สำคัญ ได้แก่ สถานีรถไฟเซ็นทรัลกัวลาลัมเปอร์ในกัวลาลัมเปอร์, สถานีรถไฟบัตเตอร์เวอร์ธในรัฐปีนัง และสถานีรถไฟเกมัส รัฐเนอเกอรีเซิมบีลัน ซึ่งสามารถเชื่อมต่อกับรถไฟสายชายฝั่งทะเลตะวันออกได้
ทางรถไฟสายนี้ เปิดใช้งานครั้งแรกเมื่อวันที่ 1 มิถุนายน ค.ศ. 1885
พระวักกลิ
พระวักกลิ เป็นพระอรหันต์สาวกองค์หนึ่งของพระโคตมพุทธเจ้า ทรงยกย่องท่านเป็นเอตทัคคะในฝ่ายสัทธาธิมุต (ผู้พ้นจากกิเลสได้ด้วยศรัทธา)
ประวัติของพระวักกลิในพระไตรปิฎกและอรรถกถา มีข้อมูลแตกต่างกัน ดังนี้
ในขุททกนิกาย อปทาน ระบุว่า พระวักกลิกำเนิดในวรรณะพราหมณ์ที่กรุงสาวัตถี แคว้นโกศล มารดาของท่านถูกปีศาจรังควาญ จึงนำท่านมาถวายแทบพระบาทพระพุทธเจ้าตั้งแต่ยังท่านเป็นทารก พระองค์ก็ทรงรับมาเลี้ยงดู ท่านติดตามพระพุทธเจ้าตลอด ถ้าไม่เห็นพระองค์แม้เพียงครู่เดียวก็จะกระวนกระวายใจ เมื่ออายุได้ 7 ปี จึงได้บวช พระพุทธเจ้าเห็นว่าพระวักกลิยังยึดติดรูปจึงตรัสกับพระวักกลิว่า
หลังจากนั้นพระวักกลิได้ขึ้นไปบนเขาคิชฌกูฏ พระพุทธเจ้าทรงทราบ จึงไปที่เขาลูกนั้นแล้วตรัสเรียกพระวักกลิ พระวักกลิดีใจรีบวิ่งลงจากเขาไปเข้าเฝ้าพระพุทธเจ้า
ต่อมาพระวักกลิอาพาธด้วยโรคลม ท่านรู้ว่าใกล้จะมรณภาพ จึงให้ผู้อุปัฏฐากหามท่านไปวิหารกาฬสิลา ข้างภูเขาอิสิคิลิ พระพุทธเจ้าทรงทราบจึงฝากพระธรรมเทศนาเรื่องความเกิดและความเสื่อมของขันธ์ 5 ให้พระภิกษุนำไปแสดงแก่ท่านก่อนท่านจะมรณภาพ พระวักกลิได้ฟังแล้วก็บรรลุอรหัตตผล ณ ที่นั่น แล้วถึงแก่นิพพาน ขณะนั้นมีควันตลบคลุ้งไปทั่วทุกทิศ พระพุทธเจ้าตรัสกับกลุ่มภิกษุว่าควันนั้นคือมารที่แปลงมาตามหาวิญญาณของพระวักกลิ แต่หาไม่พบเพราะพระวักกลิดับขันธ์ถึงนิพพานแล้ว
ในมโนรถปูรณีและธัมมปทัฏฐกถาระบุว่า พระวักกลิเป็นพราหมณ์ชาวสาวัตถี ได้เล่าเรียนจนจบพระเวท ต่อมาได้เห็นพระพุทธเจ้าแล้วพึงพอใจในพระพุทธสรีระ จึงออกบวชตามเสด็จไปทุกแห่ง เฝ้ายืนดูพระองค์อยู่ตลอด เมื่อพระพุทธเจ้าเห็นว่าถึงเวลาที่ญาณของท่านแก่กล้าแล้ว จึงตรัสกับท่านว่า
แต่พระวักกลิยังคงไม่ละพฤติกรรมเดิม จนใกล้เข้าพรรษา พระพุทธเจ้าจึงทรงขับท่านเสียจากสำนัก พระวักกลิเสียใจมาก จึงขึ้นไปบนเขาคิชฌกูฏตั้งใจจะฆ่าตัวตาย พระพุทธเจ้าจึงไปปรากฏพระกายที่นั้น แล้วตรัสเตือนสติท่านว่า ""ภิกษุผู้มากด้วยความปราโมทย์ เลื่อมใสในพระพุทธศาสนา จะพึงบรรลุบทอันสงบที่ระงับสังขาร เป็นความสุข"" พระวักกลิจึงบรรลุอรหันต์พร้อมด้วยปฏิสัมภิทา แล้วเหาะลงมากราบพระพุทธเจ้า
ต่อมาพระพุทธเจ้าได้ประกาศท่ามกลางอริยสงฆ์ ยกย่องพระวักกลิว่าเป็นยอดของภิกษุผู้น้อมใจไปด้วยศรัทธา
ในวักกลิเถราปทาน พระวักกลิได้เล่าเรื่องบุพกรรมของตนเองว่า ในสมัยพระปทุมุตรพุทธเจ้าเมื่อ 100,000 กัปที่แล้ว พระวักกลิได้เกิดเป็นพราหมณ์ในเมืองหงสวดี ได้ยินพระพุทธเจ้าพระองค์นั้นตรัสยกย่องพระสาวกชื่อวักกลิว่าเป็นผู้มุ่งมั่นด้วยศรัทธา มีปัญญาดี มีความอาลัยในการดูพระพุทธเจ้ายิ่งกว่าผู้ใด ท่านได้ฟังแล้วเกิดความยินดี จึงจัดภัตตาหารถวายพระพุทธเจ้าและพระสาวกตลอด 7 วันและถวายจีวรผืนใหม่ จากนั้นได้กราบทูลขอพรให้ตนเองได้เป็นผู้เลิศกว่าภิกษุทั้งหลายที่เป็นสัทธิมุต พระปทุมุตรพุทธเจ้าจึงพยากรณ์ว่าในอีก 100,000 กัปข้างหน้า ท่านจะเกิดในสกุลวักกลิ ได้เป็นสาวกของพระโคตมพุทธเจ้า และจะทรงยกย่องท่านเป็นผู้เลิศกว่าภิกษุทั้งหลายผู้สัทธาธิมุต หลังจากภพนั้นแล้วท่านได้เกิดในสวรรค์ชั้นดาวดึงส์
สายชายฝั่งทะเลตะวันออก (ประเทศมาเลเซีย)
สายชายฝั่งทะเลตะวันออก () เป็นสายรถไฟในประเทศมาเลเซีย ดำเนินการโดยเกอเรตาปีตานะฮ์เมอลายู (เคทีเอ็ม) เริ่มต้นทางจากสถานีรถไฟเกมัส ในรัฐเนอเกอรีเซิมบีลัน (ชุมทางระหว่างสายชายฝั่งตะวันตกกับสายชายฝั่งตะวันออก) ไปสิ้นสุดปลายทางที่สถานีรถไฟตุมปัต ในรัฐกลันตัน ส่วนชื่อ "สายชายฝั่งทะเลตะวันออก" ได้มากจากการที่ทางรถไฟตัดผ่านรัฐต่าง ๆ ริมชายฝั่งทะเลตะวันออกของมาเลเซีย ได้แก่ รัฐปาหัง และรัฐกลันตัน แนวเส้นทางส่วนใหญ่จะลัดเลาะไปตามป่าเขา จนได้ฉายาว่า รถไฟป่าดงดิบ
อนึ่ง ระบบรถไฟและโครงสร้างพื้นฐานของสายชายฝั่งทะเลตะวันออก ยังไม่ทันสมัยเท่ากับสายชายฝั่งทะเลตะวันตกมากนัก สายนี้ยังคงมีรถไฟธรรมดาวิ่งให้บริการอยู่
บูเตีย
บูเตีย (; ) เป็นพืชในวงศ์ปาล์ม (Arecaceae) มีถิ่นกำเนิดในอุรุกวัย อาร์เจนตินาและบราซิล นิยมปลูกเป็นไม้ประดับ
บูเตียเป็นปาล์มต้นเดี่ยว สูงได้ถึง 10 เมตร ลำต้นมีเส้นผ่านศูนย์กลาง 30-40 เซนติเมตร ใบรูปขนนก ทางใบยาว 2-3 เมตร คอต้นและใบย่อยมีสีเขียวอมน้ำเงิน ก้านใบยาว 1 เมตร ขอบก้านใบมีหนามแข็ง ช่อดอกแยกเพศอยู่ร่วมต้น ออกระหว่างกาบใบ ยาว 1.5 เมตร ผลกลมรี ขนาด 2 เซนติเมตร เมื่อสุกมีสีส้ม รับประทานได้ โดยจะมีรสชาติเหมือนแอปเปิลผสมกับกล้วย ทานได้ทั้งแบบสดและแบบแปรรูปเป็นแยมหรือเยลลี
วอลเลย์บอลชายชิงแชมป์โลก รุ่นอายุไม่เกิน 19 ปี 1993
วอลเลย์บอลชายชิงแชมป์โลก รุ่นอายุไม่เกิน 19 ปี 1993 () เป็นครั้งที่ 3 ของการแข่งขัน จัดขึ้นที่เมืองอิสตันบูล, ประเทศตุรกี ระหว่างวันที่ 11–19 กันยายน ค.ศ. 1993
พระยาโกมารกุลมนตรี (ชื่น โกมารกุล ณ นคร)
มหาอำมาตย์เอก พระยาโกมารกุลมนตรี (ชื่น โกมารกุล ณ นคร) (16 สิงหาคม พ.ศ. 2434 - 31 มกราคม พ.ศ. 2504) เป็นอดีตเสนาบดีกระทรวงพระคลังมหาสมบัติ และอดีตรัฐมนตรีว่าการกระทรวงเศรษฐการ ในรัฐบาลพระยาพหลพลพยุหเสนา (พจน์ พหลโยธิน)
พระยาโกมารกุลมนตรี (ชื่น โกมารกุล ณ นคร) เกิดเมื่อวันที่ 16 สิงหาคม พ.ศ. 2434 เป็นบุตรของนายพลพ่าย (ชวน โกมารกุล ณ นคร) และคุณจวง บุนนาค จบการศึกษาชั้นต้นที่โรงเรียนสุขุมาลัย และที่โรงเรียนอุดมวิทยายน วัดอนงคาราม
พระยาโกมารกุลมนตรี ได้เข้าฝึกราชการในกรมตรวจและกรมสารบาญชี กระทรวงพระคลังมหาสมบัติ ต่อมาใน พ.ศ. 2452 ได้เป็นเสมียนในกรมตรวจและกรมสารบาญชี พ.ศ. 2460 ได้รับราชการในตำแหน่งพนักงานอัยการ สังกัดกระทรวงยุติธรรม พ.ศ. 2462 โอนไปรับราชการในกระทรวงพระคลังมหาสมบัติ พ.ศ. 2469 ได้ดำรงตำแหน่งอธิบดีกรมบาญชีกลาง ภายหลังที่ได้ดำรงตำแหน่งอธิบดีกรมบาญชีกลางอยู่ประมาณ 3 ปี ก็ได้โปรดเกล้า ฯ ให้รั้งตำแหน่งเสนาบดีกระทรวงพระคลังมหาสมบัติ เมื่อเดือนตุลาคม พ.ศ. 2472 ต่อมา 1 เมษายน พ.ศ. 2473 ดำรงตำแหน่งเสนาบดีกระทรวงพระคลังสมบัติ ถึงเดือนเมษายน พ.ศ. 2475 จึงได้กราบถวายบังคมลาออก
พ.ศ. 2476 ได้มีการก่อตั้งกระทรวงเศรษฐการ พระยาโกมารกุลมนตรีจึงได้รับการแต่งตั้งเป็นรัฐมนตรีว่าการกระทรวงเศรษฐการ ในรัฐบาลพระยาพหลพลพยุหเสนา (พจน์ พหลโยธิน) จนกระทั่งพ.ศ. 2477 ได้กราบถวายบังคมลาออกจากตำแหน่ง โดยอ้างเหตุผลว่าป่วย ไม่สามารถรับราชการได้เต็มที่
พระยาโกมารกุลมนตรี (ชื่น โกมารกุล ณ นคร) สมรสกับคุณหญิงโสภาพรรณ โกมารกุล ณ นคร เมื่อพ.ศ. 2461 มีบุตรธิดา 10 คน
พระยาโกมารกุลมนตรี (ชื่น โกมารกุล ณ นคร) ถึงแก่อนิจกรรมเมื่อ 31 มกราคม พ.ศ. 2504 พระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส 23 มีนาคม พ.ศ. 2504
จาง จื้อเหยา
จาง จื้อเหยา หรือ เคน จาง (; ชื่อภาษาอังกฤษ: Ken Chang) เป็นนักร้องและนักแสดงชาวไต้หวัน แต่เติบโตขึ้นมาในบราซิลตั้งแต่อายุ 3 ขวบเขากลับมายังไต้หวันเพื่อประกอบอาชีพด้านความบันเทิง แสดงตัวครั้งแรกในภาพยนตร์เรื่อง "G.Y. 1997" Sir "และออกอัลบั้มแรกในปีพ. ศ. 2541 เขาได้แสดงในภาพยนตร์และซีรีส์ทางโทรทัศน์เป็นจำนวนมากตั้งแต่นั้นเป็นต้นมา ผลงานที่มีคือ ชอลิ้วเฮียง และมหัศจรรย์กระบี่เจ้าพิภพทางช่อง 1 เวิร์คพอยท์ทีวี
เอ็กโคแอนด์เดอะบันนีเมน
เอ็กโคแอนด์เดอะบันนีเมน () เป็นวงร็อกจากอังกฤษ ก่อตั้งในเมืองลิเวอร์พูลโดยนักร้องนำ เอียน แมคัลลอก นักกีตาร์ วิลล์ ซาร์เจนต์ มือเบส เลส แพตตินสัน พร้อมกับเล่นดรัมแมชชีน และพีต เดอ ฟรีทัส ได้เข้ามาเป็นมือกลองในปี 1980
ในปี 1980 พวกเขาได้เปิดตัวอัลบั้ม "Crocodiles" ซึ่งได้ขึ้นซาร์ตยูเคท็อป 20 อัลบั้มที่สอง "Heaven Up Here" (1981) ได้ขึ้นสู่อันดับ 10 ในยูเคอัลบั้มซาร์ต วงได้ประสบความสำเร็จในช่วงกลางยุค 1980 กับซิงเพลงฮิต "The Cutter" และอัลบั้ม, "Porcupine" (1983) ได้ขึ้นสู่อันดับ 2 ในสหราชอาณาจักร พวกเขาได้ปล่อยอัลบั้ม "Ocean Rain" (1984) ซึ่งยังประสบความสำเร็จด้วยการขึ้นสู่ยูเคซาร์ตและต่อมาได้มีซิงเกิลฮิต "The Killing Moon" "Silver" และ "Seven Seas" และสตูดิโออัลบั้ม "Echo & the Bunnymen" (1987) ได้ออกจำหน่ายก่อนที่แมคัลลอกล่าออกจากวงไปเป็นศิลปินเดี่ยวในปี 1988
ในปี 1989 เดอ ฟรีทัส เสียชีวิตจากอุบัติเหตุรถมอเตอร์ไซค์ และวงได้ร่วมตัวใหม่พร้อมกับสมาชิกใหม่ สมาชิกเดิมอย่างวิลล์ ซาร์เจนต์ และ เลส แพตตินสัน ได้ชวนโนเอล เบิร์ก เข้ามาเป็นนักร้องนำ เดมอน รีซ เป็นมือกลอง และ เจค บรอกแมน เป็นมือคีย์บอร์ด วงได้ออกอัลบั้มใหม่ "Reverberation" ในปี 1990 แต่ได้รับคำวิจารณ์ที่ไม่ดีและผลข้างเคียงทางการค้า จนทำให้แยกวง ในปี 1993
หลังจากนั้น แมคัลลอก และ ซาร์เจนต์ ได้ก่อตั้งวงใหม่ที่ชื่อ Electrafixion พร้อมกับแพตตินสันปี 1997 แล้วได้รวมตัวใหม่อีกครั้งในชื่อเอ็กโคแอนด์เดอะบันนีเมนกับเพลงที่ติดซาร์ตยูเคท็อป 10 "Nothing Lasts Forever" อัลบั้มใหม่ของวง "Evergreen" ได้รับการต้อนรับอย่างดีและประสบความสำเร็จจนขึ้นสู่เวทีการแสดงสด แม้ว่าแพตตินสันจะออกจากวงแล้วก็ตาม แมคัลลอก และ ซาร์เจนต์ ยังทำอัลบั้มใหม่อย่างต่อเนื่องรวมทั้งอัลบั้ม "What Are You Going to Do with Your Life?" (1999) "Flowers" (2001) "Siberia" (2005), "The Fountain" (2009) และ "Meteorites" (2014)
บุญมา วงศ์สวรรค์
บุญมา วงศ์สวรรค์ ราชบัณฑิตกิตติมศักดิ์ เป็นอดีตรัฐมนตรีว่าการกระทรวงการคลัง ในรัฐบาลนายสัญญา ธรรมศักดิ์ และอดีตปลัดกระทรวงการคลัง
บุญมา วงศ์สวรรค์ เกิดเมื่อวันที่ 7 พฤศจิกายน พ.ศ. 2460 สำเร็จการศึกษาชั้นมัธยมศึกษาปีที่ 8 จากโรงเรียนสวนกุหลาบวิทยาลัย แล้วไปศึกษาระดับปริญญาตรีที่ประเทศอังกฤษ
ปีพ.ศ. 2486 เริ่มรับราชการครั้งแรกในตำแหน่งอาจารย์ผู้ช่วยโท จุฬาลงกรณ์มหาวิทยาลัย กระทรวงศึกษาธิการ และในปี พ.ศ. 2488 ได้โอนมารับราชการในตำแหน่งหัวหน้ากองสำรวจรายได้
กรมบัญชีกลาง ปี พ.ศ. 2508 ก็ได้รับตำแหน่งปลัดกระทรวงการคลัง จนถึงปี พ.ศ. 2516 ก็ได้รับการแต่งตั้งเป็นรัฐมนตรีว่าการกระทรวงการคลัง ในรัฐบาลนายสัญญา ธรรมศักดิ์
ในปี พ.ศ. 2535 ได้รับพระบรมราชโองการโปรดเกล้าโปรดกระหม่อมแต่งตั้งเป็นราชบัณฑิตกิตติมศักดิ์ สาขาวิชาเศรษฐศาสตร์ทั่วไป
โชติ คุณะเกษม
โชติ คุณะเกษม (2 สิงหาคม พ.ศ. 2446 - 3 มกราคม พ.ศ. 2510) เป็นอดีตรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และอดีตผู้ว่าการธนาคารแห่งประเทศไทย
โชติ คุณะเกษม เกิดเมื่อวันที่ 2 สิงหาคม พ.ศ. 2446 ที่บ้านเหมือวัดมหาพฤฒาราม อำเภอบางรัก จังหวัดพระนคร เป็นบุตรคนโตของหลวงรักษโชติยาน และนางรักษโชติยาน มีพี่น้อง 1 คนคือ นายอัมพร คุณะเกษม
โชติ คุณะเกษม ได้ดำรงตำแหน่งผู้ว่าการธนาคารแห่งประเทศไทย ตั้งแต่ 24 กรกฎาคม พ.ศ. 2501 - 3 พฤษภาคม พ.ศ. 2502 ต่อมาได้รับการแต่งตั้งเป็นรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และพ้นจากตำแหน่งเมื่อ 1 พฤษภาคม พ.ศ. 2502 นอกจากนี้ยังเคยได้รับเลือกเป็นสมาชิกสภาผู้แทนราษฎรจังหวัดพระนคร
โชติ คุณะเกษม เป็นหนึ่งในผู้ร่วมก่อตั้งสหโรงแรมไทยและการท่องเที่ยว ร่วมกับพลตำรวจเอก เผ่า ศรียานนท์ พลโท ประยูร ภมรมนตรี และคนอื่นๆ
โชติ คุณะเกษม ถึงแก่อนิจกรรมเมื่อวันที่ 3 มกราคม พ.ศ. 2510 พระราชทานเพลิงศพเมื่อเดือนกุมภาพันธ์ พ.ศ. 2511
แสงมณี ส.เทียนโพธิ์
แสงมณี ส.เทียนโพธิ์ มีชื่อจริงคือ พงศกร สิทธิเดช เกิดเมื่อวันที่ 20 มีนาคม พ.ศ. 2540 เป็นชาวอำเภอมัญจาคีรี จังหวัดขอนแก่น เป็นทั้งนักมวยไทยและนักมวยสากลสมัครเล่นชาวไทย
แสงมณีเริ่มชกมวยเมื่ออายุ 7 ขวบ โดยบิดาของเขาเคยเป็นนักมวยไทยมาก่อน ในชื่อ เพลงศึก สุรสีห์ปียะ โดยบิดาของเขาได้ถ่ายทอดทักษะมวยไทยให้เขา เคยเดินสายชกตามที่ต่างๆ โดยเป็นนักมวยที่คว้าเงินเดิมพันมากที่สุดทั้งๆที่น้ำหนักยังน้อยแค่ 25 กิโลกรัม
แสงมณีเริ่มมีชื่อเสียงเมื่อ พลตำรวจตรี ดร. เสวก ปิ่นสินชัย โปรโมเตอร์เจ้าของรายการศึกอัศวินดำ ที่ถ่ายทอดสดทางสถานีโทรทัศน์โมเดิร์นไนน์ นำแสงมณีมาสร้างสรรค์โดยจัดชกในมวยรอบ "ทารกเงินล้าน" และสามารถคว้าแชมป์มวยรอบนั้นมาได้
แสงมณีพัฒนาฝีมือขึ้นเรื่อยๆ จนสามารถสร้างชื่อในเวทีมวยมาตรฐานในกรุงเทพมหานครได้ บิดาจึงนำแสงมณีไปให้พันตำรวจโทสุทธิชัย เทียนโพธิ์ เป็นผู้ดูแล พร้อมทั้งส่งแสงมณีเข้าเรียนที่โรงเรียนมัธยมนาคนาวาอุปถัมภ์ โดยทุกครั้งที่แสงมณีชกจะทำการซ้อมที่ค่ายมวย 13 เหรียญพระรามเก้า พร้อมกันนั้นแสงมณีได้พัฒนาฝีมือจนผงาดเป็นนักมวยไทยค่าตัวเงินแสน เคยครองแชมป์มวยไทย 4 รุ่นด้วยกัน (ลุมพินี 1 รุ่น ราชดำเนิน 3 รุ่น) ในระยะเวลาไม่ถึง 10 เดือน
หลังจากประสบความสำเร็จในแบบมวยไทย แสงมณีหันไปชกมวยสากลสมัครเล่นให้กับทีมชาติไทย โดยในรายการมวยสากลสมัครเล่นชิงชนะเลิศแห่งเอเชีย 2014 แสงมณีตกรอบ 8 คนสุดท้าย ทำให้แสงมณีหันไปชกมวยไทยต่อ โดยสามารถคว้าแชมป์มวยรอบ 4 คน รายการคิงส์ไฟต์เตอร์ ในรายการ ศึกลุมพินีแชมเปียนเกริกไกร นัดปฐมฤกษ์ของสนามมวยเวทีลุมพินีแห่งใหม่ รามอินทรา เมื่อวันที่ 28 กุมภาพันธ์ พ.ศ. 2557
เมื่อวันที่ 1 ธันวาคม พ.ศ. 2557 แสงมณีขึ้นชกในรายการศึกวันทรงชัยที่เวทีมวยราชดำเนินกับ ธนญชัย ท.แสงเทียนน้อย ซึ่งเคยเจอกันมาแล้ว 3 ครั้ง โดยครั้งนี้ธนญชัยเป็นฝ่ายชนะคะแนน และหลังการชกวันนั้น แสงมณีได้หมดสติขึ้นมาจนต้องนำตัวส่งโรงพยาบาล ซึ่งเชื่อว่าน่าจะถูกวางยา
สถานีรถไฟชินโยโกฮามะ
สถานีรถไฟชินโยโกฮามะ () เป็นสถานีรถไฟในนครโยโกฮามะ จังหวัดคานางาวะ ประเทศญี่ปุ่น สถานีแบ่งออกเป็นสองส่วน คือ ส่วนบนดินมีอยู่ 6 ชานชาลา ให้บริการรถไฟระหว่างเมือง และรถไฟความเร็วสูงชิงกันเซ็ง และส่วนใต้ดินให้บริการรถไฟใต้ดินเพื่อการเดินทางภายในตัวเมืองโยโกฮามะ
รัตติกร ขุนโสม
รัตติกร ขุนโสม หรือ ปอไหม มิสแกรนด์ไทยแลนด์ 2015
รัตติกร ขุนโสม (ชื่อเล่น: ปอไหม) เป็นคนอำเภอหาดใหญ่ จังหวัดสงขลา ก่อนเดินทางมาอยู่กรุงเทพมหานคร ตั้งแต่ตอนเรียนอยู่ชั้นอนุบาล 3 เป็นต้นมา จบการศึกษาปริญญาตรี สาขาฟิสิกส์อุตสาหกรรมและอุปกรณ์การแพทย์ คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ ได้รับตำแหน่ง มิสแกรนด์ไทยแลนด์ 2015
ปอไหมได้เข้าร่วมประกวดเวทีไทยซุปเปอร์โมเดล ปี 2013 และผ่านเข้ารอบ 10 คนสุดท้าย
ปอไหม รัตติกร ได้เข้าร่วมประกวดเวทีมิสแกรนด์ไทยแลนด์ 2015 ตั้งแต่เธอเข้าสมัครการประกวด เธอก็ถูกยกให้เป็น 1 ในสาวงามตัวเก็งที่จะคว้ามงกุฎมิสแกรนด์ไทยแลนด์ในปีนั้น และเมือวันที่ 12 พฤษภาคม พ.ศ. 2558 เธอก็สามารถชนะการประกวดมิสแกรนด์ไทยแลนด์ ปี 2015 ไปครอง พร้อมคว้ารางวัลพิเศษอีกมา 1 รางวัลคือ ขวัญใจช่างภาพ
ปอไหม รัตติกร เป็นตัวแทนประเทศไทยในการประกวดมิสแกรนด์อินเตอร์เนชันแนล 2015 ณ ประเทศไทย โดยเมื่อวันที่ 25 ตุลาคม พ.ศ. 2558 ปอไหมก็สามารถเข้ารอบ 5 คนสุดท้ายได้สำเร็จ โดยได้ตำแหน่งรองอันดับ 4 ไปครอง ผู้ชนะการประกวดในปีนั้นคือ อาเนีย การ์เซีย จากประเทศสาธารณรัฐโดมินิกัน แต่ต่อมาอาเนีย การ์เซียโดนปลดจากตำแหน่ง ทำให้แคลร์ พาร์กเกอร์ รองอันดับ 1 จากประเทศออสเตรเลีย ขึ้นครองตำแหน่งแทน
| rowspan = "2" | 2560 || "นักรบตาปีศาจ" ||ซาร่า
แผ่นดินไหวในประเทศเนปาล พฤษภาคม พ.ศ. 2558
แผ่นดินไหวในประเทศเนปาล พฤษภาคม พ.ศ. 2558 เกิดขึ้นเมื่อเวลา 12:35 น. ตามเวลามาตรฐานเนปาล ในวันที่ 12 พฤษภาคม พ.ศ. 2558 มีขนาด 7.3 แมกนิจูด จุดเหนือศูนย์เกิดแผ่นดินไหวอยู่ใกล้กับชายแดนประเทศจีน ระหว่างกาฐมาณฑุกับยอดเขาเอเวอเรสต์ แผ่นดินไหวนี้เกิดในลักษณะเดียวกันกับแผ่นดินไหวขนาดใหญ่กว่าที่เกิดเมื่อวันที่ 25 เมษายน แต่อยู่ห่างออกมาทางทิศตะวันออกมากกว่า แผ่นดินไหวดังกล่าวเป็นแผ่นดินไหวตามของแผ่นดินไหวเมื่อวันที่ 25 เมษายน ศูนย์เกิดแผ่นดินไหวอยู่ที่ระดับความลึก 18.5 กิโลเมตร แผ่นดินไหวนี้ยังรับรู้ได้ในตอนเหนือของประเทศอินเดีย รวมถึงรัฐพิหาร อุตตรประเทศ เบงกอลตะวันตกและรัฐอื่นๆทางตอนเหนือของอินเดีย แผ่นดินไหวนี้สามารถรับรู้ได้ถึงเจนไน ซึ่งไกลออกไปกว่า 2,400 กิโลเมตรจากจุดเหนือศูนย์เกิดแผ่นดินไหว
หนึ่งนาทีต่อมา เกิดแผ่นดินไหวขึ้นอีกครั้ง ซึ่งมีความแรง 6.3 แมกนิจูด มีจุดเหนือศูนย์เกิดแผ่นดินไหวอยู่ทางตะวันออกของกาฐมาณฑุ แผ่นดินไหวนี้รับรู้ได้ในบังกลาเทศ จีน และหลายรัฐในประเทศอินเดีย และยังรับรู้ได้ถึงนิวเดลี เมืองหลวงของประเทศอินเดียซึ่งอยู่ห่างออกมาจากจุดเหนือศูนย์เกิดแผ่นดินไหว 1,000 กิโลเมตร โดยที่นิวเดลียังสามารถเกิดการสั่นสะเทือนของอาคารและสำนักงานต่างๆได้อยู่
สายพอร์ตกลัง
สายพอร์ตกลัง (; สายสีแดงในแผนที่) เป็นหนึ่งในสองเส้นทางของรถไฟชานเมืองเคทีเอ็ม ดำเนินการโดยเกอเรตาปีตานะฮ์เมอลายู (เคทีเอ็ม) เปิดให้บริการครั้งแรกในปี ค.ศ. 1995 ช่วยในการขนส่งระหว่างกัวลาลัมเปอร์กับย่านชานเมือง รถไฟทุกคันเป็นรถปรับอากาศ และทุก ๆ สถานีจะมีที่จอดรถสำหรับสถานีนั้น ๆ
สายนี้ยังเป็นส่วนหนึ่งของระบบขนส่งมวลชนในหุบเขากลัง
มีโครงการส่วนต่อขยายแยกจากสถานีซูบังจายา ไปยังสถานีซูบังสกายปาร์ก ซึ่งจะช่วยในการเชื่อมต่อกับท่าอากาศยานซูบังเก่า ส่วนต่อขยายระยะทาง 8 กิโลเมตร มีจำนวนสามสถานี ได้แก่ เกลินมารี, ศรีซูบัง และซูบังสกายปาร์ก
พระปุสสพุทธเจ้า
พระปุสสพุทธเจ้า เป็นพระพุทธเจ้าพระองค์หนึ่งที่ตรัสรู้เมื่อ 92 กัปที่แล้ว และนับเป็นพระพุทธเจ้าพระองค์ที่ 18 ในพุทธวงศ์ของพระโคตมพุทธเจ้า เรื่องราวของพระองค์ปรากฏในคัมภีร์พุทธวงศ์และมธุรัตถวิลาสินี
พระปุสสพุทธเจ้าประสูติที่กรุงกาสิกะเมื่อ 92 กัปที่แล้ว ขณะนั้นมนุษย์มีอายุขัย 9,000 ปี พระปุสสพุทธเจ้ามีพระวรกายสูง 58 ศอก เป็นพระราชโอรสในพระเจ้าชัยเสนกับพระนางสิริมา มีปราสาท 3 หลังชื่อครุฬปราสาท หังสปราสาท และสุวรรณดาราปราสาท เป็นที่ประทับ มีพระชายามีพระนามว่าพระนางกีสาโคตมี และพร้อมด้วยสนมกำนัลรวม 23,000 นาง มีพระโอรสพระองค์หนึ่งพระนามว่าเจ้าชายอนูปมะ
เมื่อพระชนมายุได้ 9,000 ปี ทรงทอดพระเนตรเห็นเทวทูต 4 จึงทรงช้างพระที่นั่งเสด็จออกผนวช โดยมีบริวาร 10 ล้านคน ออกบวชตามเสด็จด้วย บำเพ็ญเพียรอยู่ 9 เดือนจึงละจากหมู่บริวาร แล้วบำเพ็ญเพียรอยู่พระองค์เดียว 7 วัน จนถึงในวันเพ็ญเดือนหกทรงได้รับข้าวมธุปายาสที่นางสิริวัฑฒาถวาย แล้วประทับพักกลางวัน ณ สีสปาวัน ในเวลาเย็นทรงได้รับหญ้า 8 กำจากนายสิริวัฑฒะมาปูรองนั่งที่โคนต้นมะขามป้อมบำเพ็ญต่อจนตรัสรู้ในรุ่งเช้านั้น
เมื่อทรงออกประกาศพระศาสนา ได้ทรงตั้งพระสุรักขิตเถระและพระธรรมเสนเถระเป็นคู่อัครสาวก ตั้งพระจาลาเถรีและพระอุปจาลาเถรีเป็นคู่อัครสาวิกา ตั้งพระสภิยะเป็นพระอุปัฏฐาก ตั้งธนัญชัยอุบาสกและวิสาขอุบาสกเป็นคู่อัครอุปัฏฐาก ตั้งปทุมาอุบาสิกาและสิรินาคาอุบาสิกาเป็นคู่อัครอุปัฏฐายิกา
พระปุสสพุทธเจ้าดำรงพระชนม์อยู่เท่าอายุขัยของมนุษย์สมัยนั้นแล้วก็เสด็จดับขันธปรินิพพาน ณ เสนาราม กรุงกุสินารา
ในพุทธกาลของพระปุสสพุทธเจ้า มีธรรมาภิสมัยเกิดขึ้น 3 ครั้ง ครั้งแรกหลังจากตรัสรู้ได้ 7 วันได้ทรงแสดงธัมมจักกัปปวัตนสูตรที่อสอปตนมฤคทายวัน มีเทวดาและมนุษย์รวม 100,000 โกฏิได้บรรลุธรรม ครั้งที่สองเมื่อพระเจ้าสิริวัฒนะพร้อมด้วยข้าราชบริพาร 9 ล้านคนออกบวชเป็นดาบส ทรงแสดงธรรมโปรดคนเหล่านั้นจนมีเทวดาและมนุษย์ 9,000,000 ได้บรรลุธรรม และครั้งที่สามเมื่อทรงแสดงธรรมโปรดพระโอรสของพระองค์เองจนมีเทวดาและมนุษย์ 8,000,000 ได้บรรลุธรรม
การประชุมพระอรหันตสาวกมี 3 ครั้ง ครั้งแรกมีพระอรหันตสาวกมาประชุมกัน 6 ล้านรูปชาวเมืองกัณณกุชชนคร ซึ่งเป็นเดิมบริวารของเจ้าชายสุรักขิตะและธัมมเสนกุมาร บุตรของปุโรหิต ครั้งที่ 2 มีพระอรหันตสาวก 5 ล้านรูปมาประชุม ครั้งสุดท้ายมีพระอรหันตสาวก 4 ล้านรูปมาประชุมกัน
อิงเง ลีแมน
อิงเง ลีแมน (13 พฤษภาคม พ.ศ. 2431 - 21 กุมภาพันธ์ พ.ศ. 2536) เป็นนักวิทยาแผ่นดินไหวชาวเดนมาร์ก และเป็นคนที่คิดค้นแกนของโลกคนแรก
รัศมี สุพะมูล
รัศมี สุพะมูล เกิดเมื่อวันที 10 มกราคม พ.ศ. 2535 เธอเคยเป็นนักกีฬาวอลเลย์บอลหญิงทีมชาติไทย และผู้เล่นที่เป็นตัวแทนของนักกีฬาที่ได้เล่นในรายการ วอลเลย์บอลหญิงชิงแชมป์โลก 2010 ที่ประเทศญี่ปุ่น
ภาระรับผิดชอบ
ภาระรับผิดชอบ หรือ ภาระความรับผิด (accountability) หมายถึง ความรับผิด และรับชอบในผลของการกระทำตามบทบาทหน้าที่ของผู้กระทำ ไม่ว่าผู้นั้นจะดำรงตำแหน่งใดในทางสังคม เศรษฐกิจ และการเมือง (Tsai, 2011: 5) อย่างไรก็ตาม คำนี้อาจจะพิจารณาได้เป็นสองความหมายที่ซ้อนกัน ความหมายแรก เป็นความหมายที่ใช้กันทั่วไปในระบอบประชาธิปไตย ที่หมายถึง บรรดาผู้ที่ใช้อำนาจ ไม่ว่าจะเป็นรัฐบาล สมาชิกรัฐสภา หรือสภาท้องถิ่นผู้มาจากการเลือกตั้ง หรือ ข้าราชการและเจ้าหน้าที่รัฐผู้มาจากการแต่งตั้ง จะต้องแสดงให้เห็นได้ว่าตนได้ใช้อำนาจที่ได้รับมอบ รวมทั้งได้ปฏิบัติหน้าที่อย่างถูกต้องเรียบร้อย ความหมายที่สองคือ รูปแบบต่างๆ ในอันที่จะให้เกิดความแน่ใจได้ว่า ค่านิยมของผู้ที่ได้รับมอบอำนาจหรือความรับผิดชอบมีความสอดคล้องต้องกันกับค่านิยมของผู้ที่มอบอำนาจ (พฤทธิสาณ, 2554: 1)
ภายใต้ระบอบประชาธิปไตย การสร้างภาระรับผิดชอบมีหลายกลไกด้วยกัน ประกอบด้วย “การเลือกตั้ง” เป็นพื้นฐานสำคัญที่สุดที่ทำให้ผู้ดำรงตำแหน่งทางการเมืองต้องมีความผูกพันกับสาธารณะซึ่งก็คือประชาชนที่เป็นผู้เลือกตั้งให้บุคคลนั้นได้เข้ามาดำรงตำแหน่ง “กระบวนการรัฐธรรมนูญและนิติบัญญัติ” เป็นการตรวจสอบและถ่วงดุลโดยใช้กลไกเชิงสถาบันอย่างเป็นทางการ “การควบคุมการคอร์รัปชั่นของข้าราชการ” เป็นการดูแลในด้านการนำนโยบายไปปฏิบัติ “พื้นที่ประชาสังคม” ในการให้ตัวแสดงทางสังคมอื่นๆ เข้ามาตรวจสอบความโปร่งใสของรัฐ และ “การกระจายอำนาจ” ในการแบ่งภาระความรับผิดชอบสาธารณะให้กับท้องถิ่นและกระจายอำนาจในการจัดการเพื่อให้เหมาะสมกับความแตกต่างเชิงภูมิศาสตร์ รวมถึงการทำให้ประชาชนในท้องถิ่นได้ตรวจสอบการทำงานของหน่วยงานท้องถิ่นด้วย (Tsai, 2011: 7-8)
คำว่า "ภาระรับผิดชอบ" (accountability) แตกต่างจากคำว่า "ความรับผิดชอบ" (responsibility) ซึ่งคำว่า "ความรับผิดชอบ" คือการรับผิดชอบต่อภาระหน้าที่ตามตำแหน่งงานที่ได้รับมา ทั้งในการปฏิบัติงานเพื่อบรรลุเป้าหมายและการรักษากฎระเบียบ แต่ "ภาระรับผิดชอบ" คือการรับผิดชอบที่ผู้ปฏิบัติงานจะต้องถูกควบคุม ตรวจสอบ ชี้แจง ต่อสาธารณะซึ่งเป็นพื้นที่ภายนอก ผู้ปฏิบัติหน้าที่จึงต้องมีความโปร่งใส ยึดหลักความประหยัด และสามารถถูกตรวจสอบจากประชาชนทั่วไปได้ ดังนั้น "ภาระรับผิดชอบ" จึงมีขอบข่ายกว้างกว่า "ความรับผิดชอบ"
ภาระรับผิดชอบสามารถแบ่งออกเป็น 2 รูปแบบคือในทางปฏิบัติของไทยพบว่า หลักภาระรับผิดชอบได้ถูกนำมาใช้อย่างจริงจังหลังการเกิดวิกฤติเศรษฐกิจในปี พ.ศ. 2540 โดยสามารถพบในตัวบทกฎหมายว่าด้วยการแก้ไขเพิ่มเติมพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ในมาตรา 3/1 วรรคหนึ่งและสามที่ว่า
อย่างไรก็ดี การปฏิบัติของระบบราชการไทยยังคงมีปัญหาอยู่มาก ซึ่งสามารถจำแนกได้ดังนี้ดังนั้น การแก้ไขปัญหาเรื่องภาระรับผิดชอบจึงต้องนำหลักการดังกล่าวมาปรับใช้ในชีวิตประจำวัน ไม่จำกัดอยู่เพียงภาครัฐ แต่ต้องขยายขอบเขตไปถึงภาคเอกชนและภาคสังคมต่างๆ ซึ่งการเจริญเติบโตของเทคโนโลยีอย่างอินเทอร์เน็ต ก็จะส่งเสริมให้เกิดการตรวจสอบได้ เมื่อประชาชนตื่นตัวและพร้อมที่จะติดตามภาครัฐ ภาครัฐจึงไม่อาจปฏิเสธที่จะต้องนำหลักภาระรับผิดชอบที่มีอยู่ในตัวบทกฎหมายลงมาสู่การปฏิบัติจริง
พระสัมพันธวงศ์เธอ กรมหลวงเสนีบริรักษ์
พระสัมพันธวงศ์เธอ พระองค์เจ้าแตง กรมหลวงเสนีบริรักษ์ เป็นพระโอรสในสมเด็จพระเจ้าหลานเธอ เจ้าฟ้าทองอิน กรมพระราชวังบวรสถานพิมุขกับเจ้าครอกทองอยู่ ประสูติในสมัยกรุงธนบุรี เมื่อวันอาทิตย์ เดือน 8 แรม 1 ค่ำ ปีระกา ตรงกับวันที่ 20 กรกฎาคม พ.ศ. 2320
ในรัชกาลที่ 1 ทรงได้รับโปรดเกล้าสถาปนาเป็น "กรมหมื่นเสนีบริรักษ์" เมื่อปี พ.ศ. 2350 ในขณะมีพระชันษาได้ 30 ปี ในรัชกาลที่ 3 ได้เสด็จไปตีเมืองเวียงจันทน์ จนได้รับชัยชนะหลายครั้ง มีความดีความชอบ พระบาทสมเด็จพระนั่งเกล้าเจ้าอยู่หัวได้ทรงพระกรุณาโปรดเกล้าเลื่อพระอิสริยยศขึ้นเป็น "กรมหลวงเสนีบริรักษ์" เมื่อปี พ.ศ. 2375
กรมหลวงเสนีบริรักษ์ สิ้นพระชนม์ในรัชกาลที่ 3 เมื่อวันเสาร์ เดือน 8 ขึ้น 2 ค่ำ ปีมะเมีย ตรงกับวันที่ 7 มิถุนายน พ.ศ. 2377 สิริพระชันษาได้ 58 ปี มีพระโอรส-ธิดา รวมทั้งสิ้น 75 พระองค์ (ไม่ปรากฏพระนาม 11 พระองค์ และไม่เป็นองค์ 5 พระองค์) ทรงเป็นต้น
พระสัมพันธวงศ์เธอ กรมหมื่นนราเทเวศร์
พระสัมพันธวงศ์เธอ พระองค์เจ้าปาน กรมหมื่นนราเทเวศร์ เป็นพระโอรสในสมเด็จพระเจ้าหลานเธอ เจ้าฟ้าทองอิน กรมพระราชวังบวรสถานพิมุขกับเจ้าครอกทองอยู่ ประสูติในสมัยกรุงธนบุรี เมื่อวันจันทร์ เดือนอ้าย แรม 1 ค่ำ ปีขาล ตรงกับวันที่ 14 ธันวาคม พ.ศ. 2313
ในรัชกาลที่ 1 ทรงได้รับโปรดเกล้าสถาปนาเป็น "กรมหมื่นนราเทเวศร์" เมื่อปี พ.ศ. 2350 สิ้นพระชนม์ในรัชกาลที่ 3 เมื่อวันอาทิตย์ เดือน 10 แรม 13 ค่ำ ปีมะเมีย ตรงกับวันที่ 23 สิงหาคม พ.ศ. 2368 สิริพระชันษาได้ 56 ปี ทรงเป็นต้น
พระสัมพันธวงศ์เธอ พระองค์เจ้าปาน กรมหมื่นนราเทเวศร์ ทรงอภิเษกสมรสกับเจ้าหญิงมะเดื่อ(พระราชธิดาของสมเด็จพระมหาอุปราช เจ้าฟ้าจุ้ย กรมขุนอินทรพิทักษ์) มีพระราชโอรสและธิดา คือ
พระสัมพันธวงศ์เธอ กรมหมื่นนเรศร์โยธี
พระสัมพันธวงศ์เธอ พระองค์เจ้าบัว กรมหมื่นนเรศร์โยธี เป็นพระโอรสในสมเด็จพระเจ้าหลานเธอ เจ้าฟ้าทองอิน กรมพระราชวังบวรสถานพิมุขกับเจ้าครอกทองอยู่ ประสูติในสมัยกรุงธนบุรี เมื่อวันพุธ เดือน 3 แรม 11 ค่ำ ปีขาล ตรงกับวันที่ 31 มกราคม พ.ศ. 2318
ในรัชกาลที่ 1 ทรงได้รับโปรดเกล้าสถาปนาเป็น "หมื่นนเรศร์โยธี" เมื่อปี พ.ศ. 2350 สิ้นพระชนม์ในรัชกาลที่ 3 เมื่อวันที่ 1 เมษายน พ.ศ. 2374 สิริพระชันษาได้ 56 ปี พระราชทานเพลิง ณ พระเมรุท้องสนามหลวง วันที่ 30 พฤษภาคม พ.ศ. 2374
สายเซอเร็มบัน
สายเซอเร็มบัน () เป็นหนึ่งในสองเส้นทางของรถไฟชานเมืองเคทีเอ็ม ดำเนินการโดยเกอเรตาปีตานะฮ์เมอลายู (เคทีเอ็ม) เปิดให้บริการในปี ค.ศ. 1995 ช่วยในการขนส่งระหว่างกัวลาลัมเปอร์กับย่านชานเมืองของรัฐใกล้เคียง รถไฟฟ้าทุกขบวนเป็นรถนั่งปรับอากาศ แต่ละสถานีจะมีที่จอดรถของสถานีนั้น ๆ
สายเซอเร็มบันเป็นส่วนหนึ่งของระบบขนส่งมวลชนในหุบเขากลัง เช่นเดียวกันกับสายพอร์ตกลัง
สายเดินรถแยก ราวัง–ตันจงมาลิม เปิดใช้งานครั้งแรกวันที่ 21 เมษายน ค.ศ. 2007 มีสถานีเริ่มแรก 3 สถานี ได้แก่ เซอเรนดาห์, บาตังกาลี และ ราซา ต่อมาได้เปิดใช้งานส่วนต่อขยายไปยัง กัวลากูบูบาห์รู ในวันที่ 5 มกราคม ค.ศ. 2008 และ ตันจงมาลิม ในวันที่ 1 มิถุนายน ค.ศ. 2009
ผู้โดยสารที่มาจากสถานีก่อนหน้าสถานีราวัง จะต้องเปลี่ยนขบวนรถที่สถานีราวัง ก่อนเข้าไปในสายนี้ รถไฟมีความถี่ทุก ๆ 30 นาที ขบวนแรกและขบวนสุดท้ายให้บริการเวลา 05:42 และ 21:24 น. ใช้เวลาในการเดินทาง 25 นาที
สิทธิออกเสียงเลือกตั้งทั่วไป
สิทธิออกเสียงเลือกตั้งทั่วไป () ประกอบด้วยการขยายสิทธิเลือกตั้งแก่พลเมือง (หรือคนในบังคับ) ผู้ใหญ่ทุกคน แม้ยังอาจหมายถึงการขยายสิทธินั้นแก่ผู้เยาว์และผู้มิใช่พลเมืองด้วย แม้สิทธิออกเสียงเลือกตั้งมีสององค์ประกอบจำเป็น คือ สิทธิออกเสียงเลือกตั้งและโอกาสออกเสียงเลือกตั้ง (opportunities to vote) แต่คำว่า สิทธิออกเสียงเลือกตั้งทั่วไปสัมพันธ์เฉพาะกับสิทธิออกเสียงเลือกตั้งและละเลยความถี่ที่รัฐบาลปัจจุบันปรึกษาบรรดาผู้มีสิทธิเลือกตั้ง ที่ใดมีสิทธิออกเสียงเลือกตั้งทั่วไป สิทธิออกเสียงเลือกตั้งจะไม่ถูกจำกัดด้วยเชื้อชาติ เพศ ความเชื่อ ความมั่งคั่งหรือสถานภาพทางสังคม
มาร์เกอริต เปอแร
มาร์เกอริต กาเตอรีน เปอแร (; 19 ตุลาคม พ.ศ. 2452 – 13 พฤษภาคม พ.ศ. 2518) เป็นนักฟิสิกส์ชาวฝรั่งเศส ในปี พ.ศ. 2482 เธอค้นพบแฟรนเซียม จากการทำให้ตัวอย่างแลนทานัมบริสุทธิ์ ซึ่งเดิมมีแอกทิเนียมปะปนอยู่ด้วย เธอยังเป็นศิษย์ของมารี กูว์รี ในปี พ.ศ. 2505 เธอเป็นผู้หญิงคนแรกที่ได้รับเลือกให้อยู่ในบัณฑิตยสถานวิทยาศาสตร์ฝรั่งเศส เปอแรเสียชีวิตเมื่อวันที่ 13 พฤษภาคม พ.ศ. 2518 ด้วยโรคมะเร็ง
โลตัส (รถยนต์)
รถโลตัส () เป็นบริษัทผลิตรถยนต์จากประเทศอังกฤษ เน้นการผลิตรถยนต์นั่งสมรรถนะสูงและรถแข่ง มีรุ่นที่มีชื่อเสียงหลายรุ่น อาทิเช่น เอสพรี, เอลาน, ยูโรปา และอีลิส รวมถึงทีมฟอร์มูลาวันที่ประสบความสำเร็จ โรงงานผลิตรถโลตัสตั้งอยู่ที่ ฮีเทล (Hethel) ในนอร์โฟล์ค ซึ่งเดิมเคยเป็นฐานทัพทหารอากาศแห่งสหราชอาณาจักร ในช่วงสงครามโลกครั้งที่ 2 บริษัทเน้นการออกแบบรถสปอร์ตขนาดเล็กที่มีน้ำหนักน้อยและมีระบบแฮนด์ลิงที่ดี
โลตัสเคยเปลี่ยนเจ้าของหลายครั้งในปี 1986 ก็ถูกขายให้กับเจเนรัลมอเตอร์ ต่อมาก็ถูกขายกับนายโรมานา อาร์ติโอลิ (Romano Artioli) ในปี 1996 ผู้ซึ่งเคยเป็นอดีตเจ้าของบูกัตติ แต่ภายหลังการล้มละลายของบริษัท ก็ถูกขายให้กับ DRB-HICOM บริษัทสัญชาติมาเลเซีย และเป็นบริษัทลูกของโปรตอนอีกทีหนึ่งด้วย
กีฬายิมนาสติกในโอลิมปิกฤดูร้อน 1936
กีฬายิมนาสติกในโอลิมปิกฤดูร้อน 1936 จัดแข่งขันที่เบอร์ลิน ประเทศเยอรมนี แข่งขัน 9 ประเภท
กีฬายิมนาสติกในโอลิมปิกฤดูร้อน 1948
กีฬายิมนาสติกในโอลิมปิกฤดูร้อน 1948 จัดแข่งขันที่ลอนดอน ประเทศสหราชอาณาจักร แข่งขัน 9 ประเภท
กีฬายิมนาสติกในโอลิมปิกฤดูร้อน 1952
กีฬายิมนาสติกในโอลิมปิกฤดูร้อน 1952 จัดแข่งขันที่เฮลซิงกิ ประเทศฟินแลนด์ แข่งขัน 15 ประเภท
กีฬายิมนาสติกในโอลิมปิกฤดูร้อน 1956
กีฬายิมนาสติกในโอลิมปิกฤดูร้อน 1956 จัดแข่งขันที่เมลเบิร์น ประเทศออสเตรเลีย แข่งขัน 15 ประเภท
กีฬายิมนาสติกในโอลิมปิกฤดูร้อน 1960
กีฬายิมนาสติกในโอลิมปิกฤดูร้อน 1960 จัดแข่งขันที่โรม ประเทศอิตาลี แข่งขัน 14 ประเภท
กีฬายิมนาสติกในโอลิมปิกฤดูร้อน 1964
กีฬายิมนาสติกในโอลิมปิกฤดูร้อน 1964 จัดแข่งขันที่โตเกียว ประเทศญี่ปุ่น แข่งขัน 14 ประเภท
กีฬายิมนาสติกในโอลิมปิกฤดูร้อน 1968
กีฬายิมนาสติกในโอลิมปิกฤดูร้อน 1968 จัดแข่งขันที่เม็กซิโกซิตี้ ประเทศเม็กซิโก แข่งขัน 14 ประเภท
กีฬายิมนาสติกในโอลิมปิกฤดูร้อน 1972
กีฬายิมนาสติกในโอลิมปิกฤดูร้อน 1972 จัดแข่งขันที่มิวนิค ประเทศเยอรมนี แข่งขัน 14 ประเภท
กีฬายิมนาสติกในโอลิมปิกฤดูร้อน 1976
กีฬายิมนาสติกในโอลิมปิกฤดูร้อน 1976 จัดแข่งขันที่มอนทรีออล ประเทศแคนาดา แข่งขัน 14 ประเภท
กีฬายิมนาสติกในโอลิมปิกฤดูร้อน 1980
กีฬายิมนาสติกในโอลิมปิกฤดูร้อน 1980 จัดแข่งขันที่มอสโก สหภาพโซเวียต แข่งขัน 14 ประเภท
กีฬายิมนาสติกในโอลิมปิกฤดูร้อน 1984
กีฬายิมนาสติกในโอลิมปิกฤดูร้อน 1984 จัดแข่งขันที่ลอสแอนเจลิส สหรัฐอเมริกา แข่งขัน 14 ประเภท
กีฬายิมนาสติกในโอลิมปิกฤดูร้อน 1988
กีฬายิมนาสติกในโอลิมปิกฤดูร้อน 1988 จัดแข่งขันที่โซล ประเทศเกาหลีใต้ แข่งขัน 14 ประเภท
กีฬายิมนาสติกในโอลิมปิกฤดูร้อน 1992
กีฬายิมนาสติกในโอลิมปิกฤดูร้อน 1992 จัดแข่งขันที่บาร์เซโลนา ประเทศสเปน แข่งขัน 14 ประเภท
ยูฟ่าแชมเปียนส์ลีก นัดชิงชนะเลิศ 2015
ยูฟ่าแชมเปียนส์ลีก นัดชิงชนะเลิศ 2015 เป็นการแข่งขันนัดชิงชนะเลิศของยูฟ่าแชมเปียนส์ลีก ฤดูกาล 2014–15 เป็นครั้งที่ 60 ของการแข่งขันชิงแชมป์สโมสรในทวีปยุโรปโดยยูฟ่า และเป็นฤดูกาลที่ 23 นับตั้งแต่การเปลี่ยนชื่อจากยูโรเปียนแชมเปียนคลับเป็นยูฟ่าแชมเปียนส์ลีก การแข่งขันจะมีขึ้นในวันเสาร์ที่ 6 มิถุนายน 2015 ณ โอลึมเพียชตาดิโยน กรุงเบอร์ลิน ประเทศเยอรมนี ระหว่างสโมสรจากประเทศอิตาลี ยูเวนตุส และสโมสรจากประเทศสเปน บาร์เซโลนา
บาร์เซโลนาเป็นทีมชนะเลิศ โดยชนะยูเวนตุส 3–1 และเป็นแชมป์สมัยที่ห้าของบาร์เซโลนา ในฐานะทีมชนะเลิศ บาร์เซโลนาได้รับสิทธิ์ไปพบกับ เซบียา ซึ่งเป็นทีมที่ชนะเลิศจากยูฟ่ายูโรปาลีก ฤดูกาล 2014–15 ในยูฟ่าซูเปอร์คัพ 2015 และจะเข้าแข่งขันฟุตบอลชิงแชมป์สโมสรโลก 2015 ในฐานะทีมตัวแทนจากยูฟ่า
โอลึมเพียชตาดิโยนได้รับเลือกเป็นสนามที่จะใช้ในการแข่งขันในการประชุมคณะกรรมการยูฟ่าที่กรุงลอนดอน สหราชอาณาจักร เมื่อวันที่ 23 พฤษภาคม พ.ศ. 2556 โดยเป็นครั้งแรกที่ใช้สนามในเบอร์ลินจัดการแข่งขันยูโรเปียนคัพ/แชมเปียนส์ลีกรอบชิงชนะเลิศ
"หมายเหตุ: (H: เหย้า; A: เยือน)"
กีฬายิมนาสติกในโอลิมปิกฤดูร้อน 1996
กีฬายิมนาสติกในโอลิมปิกฤดูร้อน 1996 จัดแข่งขันที่แอตแลนตา สหรัฐอเมริกา แข่งขัน 14 ประเภท
กีฬายิมนาสติกในโอลิมปิกฤดูร้อน 2000
กีฬายิมนาสติกในโอลิมปิกฤดูร้อน 2000 จัดแข่งขันที่ซิดนีย์ ประเทศออสเตรเลีย แข่งขัน 14 ประเภท
กีฬายิมนาสติกในโอลิมปิกฤดูร้อน 2004
กีฬายิมนาสติกในโอลิมปิกฤดูร้อน 2004 จัดแข่งขันที่เอเธนส์ ประเทศกรีซ แข่งขัน 14 ประเภท
กีฬายิมนาสติกในโอลิมปิกฤดูร้อน 2008
กีฬายิมนาสติกในโอลิมปิกฤดูร้อน 2008 จัดแข่งขันที่ปักกิ่ง สาธารณรัฐประชาชนจีน แข่งขัน 14 ประเภท
กีฬายิมนาสติกในโอลิมปิกฤดูร้อน 2016
กีฬายิมนาสติกในโอลิมปิกฤดูร้อน 2016 กำหนดจัดขึ้นในริโอเดอจาเนโร ประเทศบราซิล ซึ่งจัดการแข่งขันทั้งหมด 3 ประเภท ได้แก่ ยิมนาสติกสากล, ยิมนาสติกลีลา และแทรมโพลีน การแข่งขันทั้งหมดจัดขึ้นในสนามกีฬาโอลิมปิกาดูรีโอ ระหว่างวันที่ 6–19 สิงหาคม พ.ศ. 2559
ประเทศบราซิล (เจ้าภาพ)
วอลเลย์บอลหญิงในโอลิมปิกฤดูร้อน 1968
วอลเลย์บอลหญิงในโอลิมปิกฤดูร้อน 1968 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันกีฬาวอลเลย์บอลในโอลิมปิก ฤดูร้อนครั้งที่ 2 จัดการแข่งขันระหว่างวันที่ 13 ถึง 26 ตุลาคม 1968 โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยแรก
วอลเลย์บอลหญิงในโอลิมปิกฤดูร้อน 1976
วอลเลย์บอลหญิงในโอลิมปิกฤดูร้อน 1976 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันกีฬาวอลเลย์บอลในโอลิมปิกฤดูร้อน ครั้งที่ 4 จัดการแข่งขันระหว่างวันที่ 18–30 กรกฎาคม พ.ศ. 2519 โดยวอลเลย์บอลหญิงทีมชาติญี่ปุ่น สามารถคว้าเหรียญทองไปครองได้เป็นสมัยที่สอง
กีฬากรีฑาในโอลิมปิกฤดูร้อน 1896
กีฬากรีฑาในโอลิมปิกฤดูร้อน 1896 เป็นกีฬาโอลิมปิกสมัยใหม่ครั้งแรกจะจัดขึ้นที่เอเธนส์ ประเทศกรีซ กำหนดแข่งขันระหว่างวันที่ 6–10 เมษายน ค.ศ. 1896 โดยจะจัดขึ้นที่สนามกีฬาพานาธิเนอิก ยกเว้นกีฬาวิ่งมาราธอน ซึ่งในครั้งนี้จะมีการแข่งขันทั้งหมด 12 รายการ
กีฬากรีฑาในโอลิมปิกฤดูร้อน 1900
กีฬากรีฑาในโอลิมปิกฤดูร้อน 1900 จัดแข่งขันที่ปารีส ประเทศฝรั่งเศส แข่งขัน 23 ประเภท
กีฬากรีฑาในโอลิมปิกฤดูร้อน 1904
กีฬากรีฑาในโอลิมปิกฤดูร้อน 1904 จัดแข่งขันที่เซนต์หลุยส์ สหรัฐอเมริกา แข่งขัน 24 ประเภท
กีฬากรีฑาในโอลิมปิกฤดูร้อน 1908
กีฬากรีฑาในโอลิมปิกฤดูร้อน 1908 จัดแข่งขันที่ลอนดอน สหราชอาณาจักร แข่งขัน 26 ประเภท
กีฬากรีฑาในโอลิมปิกฤดูร้อน 1912
กีฬากรีฑาในโอลิมปิกฤดูร้อน 1912 จัดแข่งขันที่สต็อคโฮล์ม ประเทศสวีเดน แข่งขัน 30 ประเภท
หงส์ฟ้า
หงษ์ฟ้า เป็นบทประพันธ์ของโยษิตา บทโทรทัศน์ ภาคย์รพี โดยเป็นเรื่องราวของเด็กหญิง ธิดารัชทายาทรัฐอิสระแห่งหนึ่ง ซึ่งชะตากรรมทำให้ต้องพลัดพรากจากพ่อแม่ผู้สูงส่ง ไปอยู่ในความอุปการะของขอทาน ผู้มีกะลาเป็นเครื่องมือหากิน เธอจึงได้ชื่อว่า กะลา แต่ด้วยความดี ความงาม ความกตัญญู และความอดทน ทำให้เธอฝ่าฟันอุปสรรคนานา พิสูจน์คุณค่าของความเป็น กะลาทอง
เฮนนิก แบรนด์
เฮนนิก แบรนด์ (; ประมาณ ค.ศ. 1630 – ประมาณ ค.ศ. 1692 หรือ ค.ศ. 1710) เป็นพ่อค้าและนักเล่นแร่แปรธาตุจากฮัมบวร์ค เยอรมนี เป็นผู้ค้นพบฟอสฟอรัส
มีประวัติในวัยเด็กเกี่ยวกับเขาน้อยมาก แต่เมื่อโตขึ้น แบรนด์รับราชการทหารในสงครามสามสิบปี หลังสงคราม เขาทำงานเป็นช่างทำแก้ว ก่อนจะผันตัวมาเป็นนักเล่นแร่แปรธาตุ เพื่อค้นหาศิลานักปราชญ์เช่นเดียวกับคนอื่น ๆ จนถึงปี ค.ศ. 1669 แบรนด์ก็ค้นพบสารสีขาวที่ได้จากการทดลองกับปัสสาวะ ซึ่งต่อมาเขาเรียกว่า "ฟอสฟอรัส" (มาจากคำในภาษากรีก φωσφόρος หรือ phōsphóros แปลว่า "ผู้นำพาแสงสว่าง") จากการค้นพบดังกล่าว ทำให้แบรนด์กลายเป็นบุคคลแรกในประวัติศาสตร์ที่ค้นพบธาตุ
พรรคสิงคโปร์ก้าวหน้า
พรรคสิงคโปร์ก้าวหน้า () หรือพรรคก้าวหน้า (; ; อักษรจีนตัวย่อ: 进步党; อักษรจีนตัวเต็ม: 進步黨; พินอิน: Jìnbù Dǎng) เป็นพรรคการเมืองในสิงคโปร์ก่อตั้งเมื่อ 25 สิงหาคม พ.ศ. 2490 พรรคนี้ได้รับการเลือกตั้งใน พ.ศ. 2491 3 ที่นั่ง จากทั้งหมด 6 ที่นั่งแต่เนื่องจากเป็นสภาของรัฐบาลปกครองตนเองในสมัยที่ยังเป็นอาณานิคมจึงมีอำนาจจำกัด
พรรคนี้ก่อตั้งโดยทนายความ 3 คนที่จบการศึกษาจากมหาวิทยาลัยลอนดอน สมาชิกพรรคที่เป็นกลุ่มปัญญาชนที่พูดภาษาอังกฤษสนับสนุนให้สิงคโปร์ได้รับเอกราชแบบค่อยเป็นค่อยไป ซึ่งถูกต่อต้านจากแนวร่วมแรงงานที่ต้องการให้ปฏิรูปอย่างรวดเร็ว ชาวพื้นเมืองที่พูดภาษาจีนและกลุ่มคอมมิวนิสต์ไม่เห็นด้วยกับแนวทางของพรรคนี้เช่นกัน ในสภา พรรคที่ทำงานร่วมกับรัฐบาลอังกฤษเรียกร้องให้มีการบริการที่เท่ากันระหว่างชาวพื้นเมืองและชาวยุโรปแต่กลุ่มปัญญาชนเชื้อสายจีนไม่นิยมพรรคนี้ หลังจากที่อังกฤษได้รับรองรัฐธรรมนูญใน พ.ศ. 2497 พรรคนี้ได้รับการเลือกตั้งเพียง 4 ที่นั่งในการเลือกตั้ง พ.ศ. 2498 พรรคนี้จึงรวมเข้ากับพรรคประชาธิปไตยกลายเป็นพรรคสังคมนิยมเสรี
พรรคสำนึกประชาชน
พรรคสำนึกประชาชน (People's Conscience Party; ภาษาอินโดนีเซีย: Partai Hati Nurani Rakyat, Partai Hanura) เป็นพรรคการเมืองในอินโดนีเซีย จัดตั้งขึ้นหลังการประชุมในจาการ์ตาเมื่อ 13 – 14 ธันวาคม พ.ศ. 2549 ผู้นำพรรคคือวีรันโตเป็นอดีตนายทหารอินโดนีเซีย พรรคนี้เน้นนโยบายสนับสนุนชนชั้นล่าง และมีฐานเสียงในชวาตะวันตก โฆรนตาโล สุลาเวสีใต้ สุลาเวสีเหนือ นูซาเต็งการาตะวันตกและบาหลี ในการเลือกตั้ง พ.ศ. 2547 พรรคนี้ได้คะแนน 15%
ในการเลือกตั้ง พ.ศ. 2552 พรรคนี้ได้คะแนน 3.77% และได้ 18 ที่นั่ง พรรคนี้สนับสนุนหัวหน้าพรรคโกลการ์ ยูซุฟ กัลป์ลา เป็นประธานาธิบดี แต่พ่ายแพ้ให้กับพรรคประชาธิปไตยและพรรคประชาธิปไตยอินโดนีเซีย-การต่อสู้
พรรคประชาธิปไตยประชาชน (อินโดนีเซีย)
พรรคประชาธิปไตยประชาชน (People's Democratic Party; ภาษาอินโดนีเซีย: Partai Rakyat Demokratik) เป็นพรรคการเมืองที่นิยมประชาธิปไตยสังคมนิยมในอินโดนีเซีย มีที่มาจากการเติบโดของขบวนการนักศึกษาในราว พ.ศ. 2528 ในชวา บาหลีและลอมบอก ซึ่งมีการประท้วงต่อต้านการปกครองในยุคระเบียบใหม่ของซูฮาร์โต ต่อมาในวันที่ 23 พฤษภาคม พ.ศ. 2537 ได้จัดตั้งสมาคมประชาธิปไตยประชาชนนำโดย ซูเฆ็ง บาฮาฆีโย ในปีต่อมา กลุ่มของซูเฆ็งแยกตัวไปจัดตั้งขบวนการประชาธิปไตยประชาชนอินโดนีเซีย ระหว่าง 14 – 16 เมษายน พ.ศ. 2539 สมาคมดังกล่าวได้จัดการประชุมและเปลี่ยนชื่อเป็นพรรคประชาธิปไตยประชาชน โดยบูดีมัน ซูยัตมีโก เป็นหัวหน้าพรรค
ในขณะเดียวกับที่มีการประท้วงต่อต้านเมกาวตีในฐานะหัวหน้าพรรคประชาธิปไตยอินโดนีเซีย จนเกิดเหตุปะทะกับตำรวจ ในเหตุการณ์นี้ รัฐบาลและทหารได้ประณามพรรคประชาธิปไตยประชาชนว่าเป็นคอมมิวนิสต์และมีความเชื่อมโยงกับพรรคคอมมิวนิสต์อินโดนีเซีย แต่พรรคประชาธิปไตยประชาชนออกมาปฏิเสธ ในที่สุด บูดีมันและผู้นำพรรคคนอื่นๆถูกจับกุมระหว่างเดือนสิงหาคม – กันยายน พ.ศ. 2539 บูดีมันถูกตัดสินจำคุก 13 ปี แต่ถูกปล่อยตัวออกมาในเดือนธันวาคม พ.ศ. 2542 เมื่อวาฮิดได้เป็นประธานาธิบดี พรรคนี้เข้าร่วมการเลือกตั้งใน พ.ศ. 2542 แต่ได้คะแนนเสียงเพียง 0.7%
โชติวัฒน์ ติ้วสุวรรณ
โชติวัฒน์ ติ้วสุวรรณ (ชื่อเล่น: ชาย; เกิดวันที่ 20 กรกฎาคม พ.ศ. 2529) เป็นอดีตวอลเลย์บอลชายชาวไทย ผู้ทำหน้าที่ในตำแหน่งตัวบล็อกกลาง ให้แก่สโมสรวิสาขา
สถานีรถไฟเกียวโต
สถานีรถไฟเกียวโต () เป็นสถานีรถไฟกลางที่ตั้งอยู่ในนครเกียวโต จังหวัดเกียวโต ประเทศญี่ปุ่น อาคารหลักของสถานีรถไฟเกียวโตในปัจจุบันเป็นอาคารสถานีหลังที่สี่ที่ เปิดใช้งาน พ.ศ. 2540 ส่วนโครงสร้างรถไฟใต้ดินเปิดใช้งานใน พ.ศ. 2524
มีชานชาลาข้างจำนวนหนึ่งชานชาลา และชานชาลาแบบเกาะกลางจำนวนสามชานชาลา (รวม 8 ทาง) ให้บริการสำหรับสายหลักโทไกโด (รวมถึงโทไกโดชิงกันเซ็ง) และสายโคะเซ ทางตะวันตกของชานชาลา 0 มีชานชาลาตันจำนวนสามชานชาลา (4 ทาง) ให้บริการสำหรับสายซันอิง (สายซะงะโนะ) ทางทิศใต้ของชานชาลา 7 มีชานชาลาตันอยู่จำนวนสามชานชาลา ให้บริการสำหรับสายนะระ
ดรีมส์ ทู (วงดนตรี)
ดรีมส์ ทู (Dreams II) หรือชื่อเต็ม ดรีมส์ ทู อะ ลิตเติ้ล ดรีม โปรเจ็กต์ (Dreams II A Little Dream Project) เป็นวงดนตรีเฉพาะกิจภายใต้สังกัดอาร์เอส โดยการรวมตัวของนักร้องสาว 3 คนของค่ายอาร์เอสคือ เม, ลีเดีย, ฝ้าย ผลงานเพลงที่เป็นที่รู้จักก็คือเพลง "ทำไมไม่รับสักที"
การรวมตัวของศิลปินหญิง "เม - จีระนันท์ กิจประสาน" "ลีเดีย - ศรัณย์รัชต์ วิสุทธิธาดา" "ฝ้าย - ณัฐหทัย แสงเพชร" นักร้องนำจากวง แอมไฟน์ บนงานดนตรีที่ไร้ขีดจำกัด ทำให้งานดนตรีแห่งความฝันภายใต้ชื่อ "Dreams II A Little Dream Project" (ดรีมส์ ทู อะ ลิตเติ้ล ดรีม โปรเจ็กต์) เกิดเป็นความจริง สานต่อความสำเร็จที่ศิลปินรุ่นพี่ "ปาน - ธนพร แวกประยูร" "โฟร์ท - นฤมล จิวังกูร" และ "เปียโน - สุพัณณดา พลับทอง" เคยทำเอาไว้ในอัลบั้ม Dreams (ดรีมส์) เมื่อปีที่แล้ว
ยูฟ่ายูโรปาลีก นัดชิงชนะเลิศ 2015
ยูฟ่ายูโรปาลีก นัดชิงชนะเลิศ 2015 เป็นการแข่งขันนัดชิงชนะเลิศของ ยูฟ่ายูโรปาลีก ฤดูกาล 2014–15 เป็นครั้งที่ 44 ของการแข่งขันชิงแชมป์สโมสรในทวีปยุโรประดับที่สอง โดยยูฟ่า และเป็นฤดูกาลที่ 6 นับตั้งแต่เปลี่ยนชื่อจากยูฟ่าคัพมาเป็นยูฟ่ายูโรปาลีก การแข่งขันนี้จะมีขึ้นในวันที่ 27 พฤษภาคม พ.ศ. 2558 ที่สนามสตาดียอนนารอดอวือ กรุงวอร์ซอ, ประเทศโปแลนด์
สโมสรที่ชนะเลิศในรายการนี้จะได้ไปพบกับสโมสรที่ชนะเลิศจากรายการยูฟ่าแชมเปียนส์ลีก ฤดูกาล 2014–15 ในยูฟ่าซูเปอร์คัพ 2015 นอกจากนี้สโมสรที่ชนะจากรายการยูฟ่ายูโรปาลีก จะได้เข้าไปเล่นในยูฟ่าแชมเปียนส์ลีก ฤดูกาล 2015–16 ในรอบแบ่งกลุ่มร่วมกับสโมสรจากยูฟ่าแชมเปียนส์ลีก
"หมายเหตุ: (H: เหย้า; A: เยือน)"
เนื่องด้วยคำสั่งจากประธานสโมสรเซบียา โคเซ กัสโตร ทำให้เซบียาสวมชุดเยือนสีแดงที่มีตราสโมสรแทนที่จะเป็นชุดแข่งเดิมที่ตราสโมสรเป็นอักษรย่อ SFC ของสโมสรแทน
นคร เวชสุภาพร
นคร เวชสุภาพร เป็นหัวหน้าวงสตริงคอมโบแกรนด์เอ็กซ์ และเป็นบิดาแท้ๆ ของศักดิ์สิทธิ์ เวชสุภาพร นักร้องชื่อดัง
นครเกิดเมื่อวันที่ 8 ตุลาคม พ.ศ. 2493 เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ วิทยาลัยบพิตรภิมุข ก้าวเข้าสู่วงการบันเทิงตอน ม.ศ. 5 เมื่อนครได้ก่อตั้งวงสตริงคอมโบแกรนด์เอ็กซ์ ขึ้นมาและเข้าประกวดวงสตริงคอมโบชิงแชมป์ประเทศไทยในปี พ.ศ. 2512, พ.ศ. 2513 และ พ.ศ. 2515 ซึ่งได้รับรางวัลรองชนะเลิศอันดับ 2 และขวัญใจสื่อมวลชนด้วยแนวทางการแต่งตัวที่เข้าตาสื่อ คือแม้จะเล่นเพลงร็อคดุๆ แต่พวกเขาแต่งตัวสุภาพเรียบร้อย ใส่กางเกงขายาวสีดำ เสื้อเชิ้ตสีขาว ผูกเนคไทซึ่งสวนทางกับวงอื่นๆ อย่างเห็นได้ชัดเจน ส่วนรองชนะเลิศอันดับ 1 คือวงมัมมี่ และชนะเลิศคือวงดิอิมพอสซิเบิ้ลของเศรษฐา ศิระฉายา
หลังการประกวด สมาชิกในวงแกรนด์เอ็กซ์บางคนเรียนจบ โดยแต่ละคนแยกย้ายกันไปเรียนต่อในระดับอุดมศึกษา แต่นครยังคงหาสมาชิกวง โดยลงทุนถึงขนาดสละสิทธิ์ไม่เรียนในมหาวิทยาลัยที่สอบเข้าติด แต่เลือกที่จะเรียนในมหาวิทยาลัยเปิดที่เพื่อนนักดนตรีส่วนใหญ่กันอยู่ ทั้งนี้เพื่อความสะดวกในการซ้อมดนตรีและการทำวง
ด้านชีวิตส่วนตัว นครนับถือศาสนาคริสต์ สมรสกับ ธนภรณ์ เวชสุภาพร มีบุตร 2 คน คือ ศักดิ์สิทธิ์ เวชสุภาพร (โต๋) ซึ่งได้รับอิทธิพลทางดนตรีจากนคร และพรรศักดิ์ เวชสุภาพร (เต๋) น้องชายของโต๋
อัสแซสซินส์ครีด โครนิเคิล
อัสแซสซินส์ครีด โครนิเคิล เป็นซีรีส์เกมอัสแซสซินส์ครีดที่อยู่ในกราฟิกแบบ 2.5D ในซีรีส์จะประกอบด้วย 3 เกม คือ อัสแซสซินส์ครีด โครนิเคิล: ไชน่า,อัสแซสซินส์ครีด โครนิเคิล: อินเดีย และ อัสแซสซินส์ครีด โครนิเคิล: รัสเซีย ซึ่งทั้งสามเกมพัฒนาโดย Climax Studios และ ยูบิซอฟท์มอนทรีออล รูปแบบการเล่นจะเป็นแบบ side scrolling ดำเนินไปตามแนวด้านข้าง การออกแบบทัศนียภาพในเกมได้แรงบันดาลใจมาจากศิลปะดั้งเดิมตามแต่ละประเทศ เช่น ในอัสแซสซินส์ครีด โครนิเคิล: ไชน่า ได้แรงบันดาลใจมาจากศิลปะพู่กันจีน
จะกล่าวถึงในปี 1526 ช่วงการล่มสลายของราชวงศ์หมิง มือสังหารหญิงชาวจีนชื่อว่า Shao Jun กลับมาจากอิตาลีหลังการฝึกฝนการต่อสู้กับมือสังหารในตำนานอย่าง Ezio Auditore de Firenze เธอเดินทางกลับมาบ้านเกิด เพื่อชำระแค้นกับกลุ่ม แปดพยัคฆ์ การเดินทางค้นหาของเธอได้ผ่านหลายสถานที่อย่างมาเก๊า, หนานอัน, พระราชวังต้องห้าม และกำแพงเมืองจีน เธอจัดการกับแปดพยัคฆ์แบบตัวต่อตัว ในปีต่อมา Shao Jun ก็ได้เป็น Mentor และก่อตั้งองค์กรมือสังหารขึ้นมาใหม่ในจีน และวางแผนลอบสังหารจักรพรรดิเจี๊ยจิง โดยการวางยาพิษแทนการส่งยาอายุวัฒนะ
อัสแซสซินส์ครีด โครนิเคิล:ไชน่า ถูกกล่าวถึงตั้งแต่เดือนกันยายน 2014 และวางจำหน่ายวันที่ 21 เมษายน 2015 ในอเมริการเหนือ และ 22 เมษายน 2015 ในประเทศอื่นๆ ซึ่งจะรองรับกับแพลตฟอร์มวินส์โดว์, PlayStation 4 และ Xbox One
ผมยาว
ผมยาว คือทรงผมที่ผมถูกปล่อยให้เจริญเติบโตจนมีความยาวมาก ๆ การไว้ผมยาวที่แท้จริงสามารถเปลี่ยนจากวัฒนธรรมสู่วัฒนธรรม หรือแม้แต่เปลี่ยนภายในวัฒนธรรมเดียวกัน ตัวอย่างเช่น ผู้หญิงที่ผมยาวระดับคางอาจเรียกว่าเป็นผมสั้น ขณะที่ผู้ชายที่ผมยาวระดับเดียวกันในวัฒนธรรมเดียวกันอาจเรียกว่ามีผมยาว
ผู้ชายที่ตัดผมสั้นในหลายวัฒนธรรมมองว่ามาจากการอยู่ภายใต้การควบคุม เช่น เมื่อเข้าสู่การเป็นทหาร หรือเข้าคุก หรือเป็นการลงโทษเนื่องจากอาชญากรรม ขณะที่ผู้ชายผมยาวชี้ให้เห็นว่าไม่เข้าข่ายสิ่งที่กล่าวมา ผมของผู้หญิงที่ยาวและเป็นมันเงาถูกทั้งผู้ชายและผู้หญิงจัดระดับว่ามีเสน่ห์ในทุก ๆ วัฒนธรรม ประชากร 7% มีอาการเกิดอารมณ์ทางเพศกับผม (trichophilia) และมักสนใจผมที่ยาวมาก ๆ เป็นพิเศษ
บ่าย
บ่าย เป็นเวลาของวัน อยู่ระหว่างเที่ยงวันและเวลาเย็น บ่ายเป็นเวลาที่ดวงอาทิตย์เคลื่อนตัวลงจากจุดจอมฟ้าบนท้องฟ้ามาจนถึงจุดใด ๆ ก่อนถึงปลายทางที่ขอบฟ้าในทิศตะวันตก ในชีวิตของมนุษย์ เวลาบ่ายคือช่วงเวลาครึ่งหลังของการทำงานและเวลาเรียน เวลาบ่ายยังมีความเกี่ยวข้องกับสุขภาพ ความปลอดภัย และผลิตภาพทางเศรษฐกิจด้วย โดยทั่วไป ในช่วงบ่ายอ่อน ๆ หลังจากคนส่วนใหญ่กินอาหารกลางวันกัน พวกเขาจะมีสมรรถนะในการทำงานลดลง ความตื่นตัวลดลง และความเป็นไปได้สูงที่จะเกิดอุบัติเหตุทางรถยนต์
บ่าย เป็นเวลาที่อยู่ระหว่างตอนเที่ยงวันและเวลาเย็น ช่วงเวลาเฉพาะของเวลาบ่ายครอบคลุมในทิศทางเดียว ปัจจุบัน เที่ยงวันถูกนิยามไว้ที่เวลา 12:00 น. แต่ตอนบ่ายจะขึ้นอยู่กับเวลาเย็นเริ่มต้นเมื่อใด จึงไม่มีคำนิยามที่เป็นมาตรฐาน อย่างไรก็ตาม ตั้งแต่คริสต์ศตวรรษที่ 12 ถึง 14 เที่ยงวันหมายถึงเวลาบ่ายสาม อธิบายได้ว่าเป็นการเปลี่ยนเวลาสำหรับผู้สวดมนต์และมื้ออาหารกลางวัน ตามนิยามของเวลาเที่ยงวีน ดังนั้นบ่ายจึงมีกรอบเวลาสั้นกว่า
คำว่าบ่ายในภาษาอังกฤษคือ "afternoon" มาจากคำว่า "after" และ "noon" ยืนยันการใช้ครั้งแรกราว ค.ศ. 1300 ภาษาอังกฤษยุคกลางมีคำว่า "afternoon" และคำว่า "aftermete" ที่มีความหมายเดียวกัน การกล่าวถึงตอนบ่ายในภาษาอังกฤษในศตวรรษที่ 15 และ 16 คือ "at afternoon" แต่ถูกเปลี่ยนเป็น "in the afternoon" ตั้งแต่นั้นมา ในภาษาอังกฤษอเมริกันภาคใต้ และภาษาอังกฤษอเมริกันภาคกลาง บางครั้งใช้คำว่า "evening" ครอบคลุมเวลากลางวันและกลางคืน ภาษาไอริชมีคำที่บอกช่วงเวลาบ่ายแก่ถึงตกค่ำมากถึง 4 คำ ซึ่งช่วงเวลานี้ถือว่าลึกลับ ในเชิงอุปมา คำว่า "afternoon" หมายถึงช่วงเวลาปลาย ๆ ในเวลาหรือช่วงชีวิตของคนคนหนึ่ง
คำว่า afternoon ไม่ควรสับสนกับคำว่า "after noon" ที่มีความหมายเหมือน "post meridiem" (p.m.) หมายถึงเวลาระหว่าง 12.00 น. และ 00.00 น.
บ่ายเป็นเวลาที่ดวงอาทิตย์ลดตัวลงจากจุดสูงสุดในเวลากลางวัน ในระหว่างช่วงบ่าย ดวงอาทิตย์จะเคลื่อนตัวจากกลางท้องฟ้าลงมาที่ทิศตะวันตก ในช่วงบ่ายแก่ แสงอาทิตย์จะสว่างและเจิดจ้า เพราะดวงอาทิตย์อยู่ที่มุมต่ำในท้องฟ้า เวลาทำงานมาตรฐานในประเทศอุตสาหกรรมส่วนใหญ่เริ่มจากเช้าไปจนถึงบ่ายแก่ หรือตอนเย็น อย่างเช่น 9 โมงเช้า ถึง 5 โมงเย็น ดังนั้นช่วงหลังจากเวลาทำงานเกิดขึ้นในเวลาบ่าย ปกติโรงเรียนจะปล่อยนักเรียนกลับบ้านในตอนบ่ายเช่นกัน
พิชญารัตน์ เกษสำลี
พิชญารัตน์ เกษสำลี หรือ น้องส้มโอ เกิดเมื่อวันที่ 1 ธันวาคม พ.ศ. 2547 นักแสดงเด็กหน้าตาสดใสซึ่งเล่นละครพื้นบ้านเรื่องแรก รับบทเป็น สุวรรณรัศมีในวัยเด็ก ในละครพื้นบ้านเรื่อง "ตุ๊กตาทอง" และ แจ้งเกิดในบทบาทสุดรันทดน่าสงสาร ในบท เจ้าหญิงพิกุลทอง ทำให้ความน่ารักและความเป็นนักแสดงเจ้าบทบาทของเธอเป็นที่รู้จัก ซึ่งแพร่ภาพทาง
ปีซังโกเร็ง
ปีซังโกเร็ง () อาหารว่างของชาวอินโดนีเซียและมลายูชนิดหนึ่ง เป็นกล้วยทอดในน้ำมันเดือด โดยชุบกับแป้งคล้ายกับกล้วยแขกหรือกล้วยทอดของไทย ต่างกันเพียงไม่ใส่มะพร้าวและงา และทอดทั้งลูกไม่ได้ฝานบางอย่างกล้วยแขก ปีซังโกเร็งจัดเป็นอาหารที่หารับประทานง่ายและมีราคาถูก สามารถหาซื้อได้ตามข้างถนนหรือตามรถเข็นต่าง ๆ โดยเป็นส่วนหนึ่งของโกเรงัน (gorengan) คือ อาหารประเภทชุบแป้งทอดกับน้ำมันเดือด ๆ ในวัฒนธรรมอาหารอย่างอินโดนีเซีย
ปีซังโกเร็งแต่ดั้งเดิมมิใช่อาหารพื้นเมืองของท้องถิ่นแถบนี้ แต่เป็นชาวโปรตุเกสที่เข้ามาค้าขายในดินแดนแถบนี้เห็นว่ากล้วยเป็นพืชพื้นเมืองที่มีอยู่เป็นจำนวนมาก จึงนำมาชุบแป้งทอดรับประทานเป็นอาหารเช้า สันนิษฐานว่ากล้วยแขกหรือกล้วยทอดของไทยก็น่าจะมีที่มาจากปีซังโกเร็งด้วย
โดยคำว่า "ปีซัง" (pisang) เป็นภาษาอินโดนีเซียแปลว่า "กล้วย" ขณะที่ "โกเร็ง" (goreng) แปลว่า "ทอด"
นอกจากนี้แล้วยังมีปีซังโกเร็งอีกชนิดหนึ่ง คือ ปีซังโมเลิน (pisang molen) คำว่า "โมเลิน" (molen) เป็นภาษาดัตช์แปลว่า "โม่" โดยหมายถึง แป้งโดที่ห่อไว้ด้านนอก ปีซังโมเลินเป็นปีซังโกเร็งชนิดหนึ่ง ที่ใช้แป้งห่อหุ้มกล้วยอยู่ด้านนอก จากนั้นจึงนำไปทอดทั้งลูกโดยไม่ต้องฝานให้บาง โดยแป้งที่ใช้ห่อทำมาจากแป้งสาลี, ไข่, น้ำตาลทราย, มาร์การีน และน้ำเย็น นวดผสมเข้าด้วยกัน จากนั้นรีดเป็นแผ่นบาง ๆ แล้วตัดเป็นเส้น แล้วนำมาห่อหุ้มกล้วยให้มิดด้วยการพับ โดยกล้วยที่ใช้ทอดจะใช้กล้วยน้ำว้าห่าม หั่นตามยาวแบ่งเป็น 4 ส่วน หากใช้กล้วยสุกเมื่อทอดออกมาแล้วจะเละไม่น่ารับประทาน
ทั้งปีซังโกเร็งและปีซังโมเลินนิยมรับประทานเป็นอาหารว่างในช่วงเช้าหรือช่วงบ่าย โดยรับประทานร่วมกับชาร้อนหรือกาแฟร้อนไม่ใส่นม นอกจากนี้แล้ว ในปัจจุบัน ปีซังโมเลินยังได้ประยุกต์ให้ใช้แป้งเดนิชมาหุ้มแทน แล้วใช้ซอสช็อกโกแลตหรือชีสใส่ลงแทนไส้ จากนั้นนำไปอบแทนการทอด ซึ่งปีซังโมเลินแบบนี้จะหารับประทานได้เฉพาะในร้านเบเกอรีเท่านั้น และมีราคาซื้อขายที่แพงกว่าปีซังโมเลินแบบดั้งเดิม
ถ้าความคิดถึงฆ่าคนได้
"ถ้าความคิดถึงฆ่าคนได้" เป็นซิงเกิลของ สมิทธิ์ อารยะสกุล ในปี พ.ศ. 2556 ประพันธ์เนื้อร้องโดย ชาลี สาลี่ แต่งทำนองโดย สวัสดี วงศ์เจนสันต์ และเรียบเรียงโดย บวรภัส จินต์ประเสริฐ ออกจำหน่ายในวันที่ 27 พฤษภาคม พ.ศ. 2555 สังกัดค่ายมิวสิคครีม ในเครือจีเอ็มเอ็ม แกรมมี่ ส่วนมิวสิกวีดิโอนี้เผยแพร่ครั้งแรกในวันที่ 17 มิถุนายน พ.ศ. 2556
เพลง "ถ้าความคิดถึงฆ่าคนได้" ติดอันดับสูงสุดที่ 35 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 24 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 14 ตุลาคม พ.ศ. 2556
กีฬากรีฑาในโอลิมปิกฤดูร้อน 1920
กีฬากรีฑาในโอลิมปิกฤดูร้อน 1920 จัดแข่งขันที่แอนท์เวิร์ป ประเทศเบลเยี่ยม แข่งขัน 29 ประเภท
กีฬากรีฑาในโอลิมปิกฤดูร้อน 1924
กีฬากรีฑาในโอลิมปิกฤดูร้อน 1924 จัดแข่งขันที่ปารีส ประเทศฝรั่งเศส แข่งขัน 27 ประเภท
กีฬากรีฑาในโอลิมปิกฤดูร้อน 1928
กีฬากรีฑาในโอลิมปิกฤดูร้อน 1928 จัดแข่งขันที่อัมสเตอร์ดัม ประเทศเนเธอร์แลนด์ แข่งขัน 27 ประเภท
กีฬากรีฑาในโอลิมปิกฤดูร้อน 1932
กีฬากรีฑาในโอลิมปิกฤดูร้อน 1932 จัดแข่งขันที่ลอสแอนเจลิส ประเทศสหรัฐอเมริกา แข่งขัน 29 ประเภท
กีฬากรีฑาในโอลิมปิกฤดูร้อน 1936
กีฬากรีฑาในโอลิมปิกฤดูร้อน 1936 จัดแข่งขันที่เบอร์ลิน ประเทศเยอรมนี แข่งขัน 29 ประเภท
อัสแซสซินส์ครีด ซินดิเคท
อัสแซสซินส์ครีด ซินดิเคท (Assassin's Creed Syndicate) เป็นเกมแนวอิงประวัติศาสตร์ แอ็คชั่น ผจญภัย ซึ่งพัฒนาโดย ยูบิซอฟท์ควิเบก และเป็นเกมชุดที่เก้าในซีรีส์เกมอัสแซสซินส์ครีด มีการกำหนดวางจำหน่ายวันที่ 23 ตุลาคม 2015 สำหรับเครื่องเล่น PlayStation 4,Xbox One และ วันที่ 19 พฤศจิกายน 2015 สำหรับระบบไมโครซอฟท์วินโดว์
เนื้อเรื่องจะอยู่ที่กรุงลอนดอนในปี 1868 ช่วงการปฏิวัติอุตสาหกรรม ซึ่งจะกล่าวถึงการต่อสู้ของสองพี่น้องแฝดชายหญิง Jacob Frye และ Evie Frye กับองค์กรเทมพลาร์ที่ต้องการจะควบคุมลอนดอนในยุควิคตอเรีย เกมยังคงดำเนินในมุมมองบุคคลที่สาม และมีระบบการขับขี่พาหนะเพิ่มเข้ามา และไม่มีระบบการเล่นแบบหลายผู้เล่น
นับเป็นครั้งแรกในซีรีส์เกมอัสแซสซินส์ครีด ที่ผู้เล่นสามารถสลับตัวละครไปมาได้ระหว่าง Jacob Frye และ Evie Frye ซึ่งจะคล้ายคลึงกับเกม Grand Theft Auto V และลักษณะนิสัยของสองตัวละครจะต่างกันโดย Jacob แฝดผู้น้องจะเป็นคนหัวร้อนชอบการต่อสู้ ขณะที่พี่สาวฝาแฝด Evie Frye จะเน้นการใช้หัวคิด วางแผนอย่างชาญฉลาดมากกว่า อาวุธหลักของมือสังหารในยุคนี้คือ สนับมือทองเหลือง,ปืนลูกโม่,ดาบไม้เท้า และมีดคุคริ (kukri) ในการต่อสู้จะรวดเร็วมากขึ้น ศัตรูจะเข้ามาโจมตีพร้อมกันหลายคนในครั้งเดียว นอกจากนี้ยังมีระบบการเดินทางแบบใหม่อย่างการนั่งรถม้า ซึ่งสามารถต่อสู้กันบนรถม้าได้เช่นกัน แผนที่เมืองลอนดอนในเกมจะมีขนาดใหญ่กว่าเมืองปารีสในเกมอัสแซสซินส์ครีด ยูนิตี 30% และจะประกอบด้วย 6 เขต คือ Westminster,Strand,City of London,Whitechapel,Southwark และ Lambeth ที่สำคัญเกมนี้จะไม่มีโหมดการเล่นกับผู้เล่นหลายคน
เขตการปกครองของประเทศอาเซอร์ไบจาน
เขตการปกครองของประเทศอาเซอร์ไบจาน แบ่งเขตการปกครองออกเป็น 59 จังหวัด (rayonlar) 11 เมือง (şəhərlər) และ 1 สาธารณรัฐปกครองตนเอง (muxtar respublika) ได้แก่
อาเซอร์ไบจานแบ่งเขตการปกครองออกเป็น:
สาธารณรัฐปกครองตนเองนาคีเชวานประกอบด้วย 6 จังหวัด กับ 1 นคร* ได้แก่
บาป (ศาสนาพุทธ)
ในศาสนาพุทธ บาป หมายถึง ความชั่วร้าย ได้แก่ อกุศลกรรมทั้งหลาย
ทางแห่งอกุศลกรรม เรียกว่าอกุศลกรรมบถ มี 10 ประการ ได้แก่ แบ่งเป็น กายกรรม 3 วจีกรรม 4 และมโนกรรม 3 ดังนี้
เมื่อได้กระทำกรรมใดกรรมหนึ่งใน 10 อกุศลกรรมบรรถแล้วจึงถูกจัดว่าเป็นบาป